title: Lyijyvuodet

text: Iltapäivällä joulukuun 12. päivänä kello 16.37 räjähti Milanossa niin sanottu Piazza Fontanan pommi kyseisen torin laidassa sijainnessa "Banca Nazionale dell'Agricoltura"-pankin konttorissa ja 16 ihmistä kuoli ja 88 loukkaantui. Tästä terrori-iskusta vasemmisto tuli myöhemmin käyttäneeksi usein nimitystä "valtion verilöyly" ("Strage di stato"), koska pidettiin toteen näytettynä, että pommi-iskun suunnitelleiden äärioikeistolaisten joukossa oli Italian puolustusvoimien ja turvallisuuspalveluiden edustajia. Aika pian attentaatin jälkeen alkoi Italiassa levitä tätä ajatusta tukeva teoria pommin takana olevasta suunitelmasta. Se perustui artikkeliin, joka oli julkaistu brittiläisessä "The Observer" -lehdessä 7. joulukuuta, siis viisi päivää ennen räjähdystä. Leslie Finerin kirjoittamassa artikkelissa suunnitelmalle nimi oli "Strategy of tension" ('jännitestrategia'), mikä käännettiin suoraan italiaksi: "Strategia della tensione". Teorian mukaan Yhdysvallat pyrki muun muassa terrori-iskujen avulla korvaamaan eräiden Välimeren maiden demokraattiset hallitukset sotilasdiktatuureilla, kuten oli jo tapahtunut Kreikassa 1967, estääkseen kommunistien mahdollisuudet päästä valtaan näissä maissa.


title: Lyijyvuodet

text: Teorian mukaan Italiassa tulisi käymään niin, että äärioikeistolaiset tekisivät muutaman terrori-iskun, joilla yritettäisiin saada hengiltä mahdollisimman monta ihmistä, ja syyttämällä julkisesti iskuista vasemmistoa saataisiin presidentin avulla aikaan poikkeustilanne, jossa maan asevoimat voisivat kaapata vallan. Piazza Fontanan iskusta syytettiin teoriaan uskovien mukaan juuri tästä syystä aluksi milanolaisia anarkisteja. Anarkistit olivat kieltämättä vastuussa eräistä aikaisemmista räjäytyksistä (pääasiassa kotitekoisilla ruutilatauksilla) ja muista sabotaaseista, joiden maalina kuitenkin aina oli ollut omaisuus eivätkä suinkaan ihmiset, eikä näissä räjäytyksissä kuollut ketään. Piazza Fontanan pommi jsurmasi täysin syyttömiä sivullisia ja oli anarkistien periaatteiden vastainen teko, eikä heillä ollutkaan sen kanssa mitään tekemistä. Kahdelle anarkistille kävi siitä huolimatta huonosti, rautatietyöläinen Giuseppe Pinelli putosi 15. joulukuuta kuulustelujen välisellä tauolla poliisiaseman neljännen kerroksen ikkunasta ja kuoli. Toinen syytön anarkisti oli poliisin pommi-iskun päätekijäksi nimeämä balettitanssija Pietro Valpreda, jota pidettiin vangittuna kolme vuotta ilman oikeudenkäyntiä yhden ainoan todistajan kyseenalaisen lausunnon perusteella. Piazza Fontanan pommi-iskun jälkeen eräät äärivasemmistolaiset ryhmät aloittivat aseistautumisen, aluksi tyhjentämällä kommunistipartisaanien sodanaikaisia asekätköjä, myöhemmin hankkimalla uudempia aseita ulkomailta. Näiden ryhmien mielestä kaikki viittasi siihen, että Finer oli oikeassa ja Piazza Fontanan pommin takana todellakin oli fasistien ja valtion salaliitto.


title: Lyijyvuodet

text: Lyijyvuosista muistetaan Italiassa parhaiten vasemmistojärjestö Punaiset prikaatit, joka muun muassa kidnappasi ja murhasi entisen pääministerin ja kristillisdemokraattien puheenjohtajan Aldo Moron, sekä äärioikeiston pommi-iskut, joista suurimmassa, Bolognan rautatieaseman pommi-iskussa vuonna 1980, kuoli 85 ihmistä. Merkittävä ero näiden vuosien terrorismin jälkipelissä on ollut se, että lähes kaikki Punaisten prikaatien ja muiden vasemmistoryhmien terroriteot on selvitetty ja syylliset tuomittu, kun taas useat äärioikeistolaisten tekemät ovat vieläkin (2018) kokonaan tai osittain selvittämättä. Tämän yksipuolisen selvittämättömyyden syitä tutkimaan asetettiin toukokussa 1988 parlamentaarinen komitea, joka toimi vuoden 2001 loppuun asti ja on Italiassa pitkän virallisen nimensä takia tullut tunnetuksi lyhenteellä Verilöylykomitea ("Commissione Stragi").


title: Lyijyvuodet

text: Äärioikeistolaisten terroristien mieliase oli voimakas aikapommi. Vastapuolen edustajat selittivät tämän viittaamalla "jännitestrategiaan". Pommilla aiheutettiin monia sattumanvaraisia kuolemia ja näin ollen enemmän yleistä pelkoa, kun taas vasemmistoterroristit valitsivat uhrinsa etukäteen yksilötasolla ja käyttivät käsiaseita lähietäisyydeltä. Suomessakin aikanaan toiminut Italiassa historoitsijana arvostettu kirjailija ja toimittaja Indro Montanelli on artikkeleissaan ja kirjoissaan arvostellut ankarasti vasemmistoterroristeja, koska nämä usein vetosivat juuri "jännitestrategiaan" ja "valtion terrorismiin" iskujensa oikeutuksina, vaikka ne olivat teoreettisia olettamuksia, joita ei ollut vielä silloin näytetty toteen. Vasemmiston vastaus oli suunnilleen se, että koska pommit eivät olleet heidän tekojaan ja koska niissä käytettiin sotilaallisia räjähteitä, oli ilmiselvää, että niistä vastasivat valtion palveluksessa olevat fasistit. Myöhemmin osoittautuikin sitten, että olettamus piti ainakin osittain paikkansa. Punaiset prikaatit ampui Montanellia 2. kesäkuuta 1977. Kolme luotia osui jalkoihin ja yksi takamukseen, mikä on aika tyypillinen esimerkki näiden vuosien poliittisesta argumentoinnista. Tämäntapaisia jalkoihin ampumisia ("gambizzazione") Punaiset prikaatit tekivät lyijyvuosina pitkälti toista sataa, ja uhrien joukossa oli useita toimittajia. Aika tyypillistä on myös se, että Montanelli ja häntä ampunut Franco Bonisoli monta vuotta myöhemmin kättelivät ja juttelivat menneistä tapahtumista kuin vanhat ystävät.Lyijyvuosien poliittisen väkivallan yleisyyttä on vaikea ymmärtää, ellei sen ajan arkipäivää esitellä lukemilla. Kahdessakymmenessä vuodessa (1969–1988) Italiassa kuoli poliittisen väkivallan uhreina yhteensä 482 ihmistä, joista 104 poliisia ja karabinieeria sekä 53 terroristijärjestöjen jäsentä. Kuolonuhrien joukosta lötyy kuitenkin monta aseetonta, väärään aikaan väärässä paikassa olleita, kuten esimerkiksi 22 perheenemäntää. Huippuvuosi oli 1980, joka vaati 125 ihmisen hengen. Pelkästään kaksi tunnetuinta äärivasemmistolaista järjestöä Punaiset prikaatit ja Prima Linea surmasivat yhteensä ainakin 104 ihmistä. Tunnetuin äärioikeistolainen ryhmä Nuclei Armati Rivoluzionari otti vastuun 28 ihmisen surmasta, minkä lisäksi Bolognan pommi-isku (85 kuollutta) lasketaan tämän järjestön tiliin, vaikka se on myöhemmin kiistänyt osallisuutensa ja henkilö, joka puhelimitse otti vastuun järjestön nimissä on jäänyt tunnistamatta. Äärioikeistolaisten järjestöjen (useimmiten Ordine Nuovon) tekemät pommi-iskut vaativat yhteensä ainakin 134 ihmisuhria, joista melkein kaikki olivat täysin syyttömiä sivullisia. Yhteensä 24 aseellista poliittista järjestöä otti vastuulleen vähintään yhden murhan. Vuoden 1985 jälkeen vuosittainen uhrien määrä kuitenkin kääntyi jyrkkään laskuun viranomaisten saatua lopultakin tilanteen hallintaansa. Kolmena seuraavana vuonna terrorismi vaati yhteensä vain 11 ihmisen hengen, ja vuonna 1989 ensimmäisen kerran yli 20 vuoteen terrorismin uhrina ei kuollut yhtään ihmistä.


title: Ding Dong (Dana Internationalin kappale)

text: Ding Dong on Dana Internationalin esittämä kappale, joka edusti Israelia vuoden 2011 Eurovision laulukilpailussa Saksan Düsseldorfissa.


text: Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.


title: Pyhän Pietarin istuin

text: Pyhän Pietarin istuin () on Vatikaanin Pietarinkirkkoon sijoitettu pyhäinjäännös. Pyhäinjäännös on puinen valtaistuin, joka perinteen mukaan kuului apostoli Pietarille tämän johtaessa Rooman kristittyjä Rooman piispana. Pyhäinjäännöstä säilytetään Gian Lorenzo Berninin suunnitteleman pronssista ja kullasta tehdyn pyhäinjäännöslippaan sisällä, joka valmistui vuonna 1666.


title: Pyhän Pietarin istuin

text: Alkuperäinen pyhäinjäännös oli Pyhän saksalais-roomalaisen keisarikunnan keisari Kaarle Kaljupään vuonna 875 antama lahja paavi Johannes VIII:lle. Pyhäinjäännöstä on tutkittu useita kertoja ja viimeisin tutkimus on tapahtunut vuosina 1968–1974. Tutkimuksessa todettiin, että istuin on valmistettu ennen 500-lukua.


title: Pyhän Pietarin istuin

text: Pyhä Pietarin istuimen muistojuhlaa vietetään katolisessa pyhimyskalenterissa 22. helmikuuta.


title: Mikolas Josef

text: Mikolas Josef (s. 4. lokakuuta 1995), on tšekkiläinen laulaja, lauluntekijä ja entinen malli. Hän edusti Tšekkiä vuoden 2018 Eurovision laulukilpailussa kappaleella "Lie to Me" ja sijoittui finaalissa kuudenneksi.


title: Mikolas Josef

text: Josef syntyi 4. lokakuuta 1995 musikaaliseen perheeseen. Hänellä on veli nimeltä Karel ja sisko nimeltä Martina, ja hän on soittanut kitaraa viisivuotiaasta asti. Josef on puoliksi määriläinen ja asui lapsena pienessä kylässä Keski-Böömissä. Aikuistuttuaan hän meni Lontooseen London Academy of Music and Dramatic Art -draamakouluun opiskelemaan näyttelemistä.


title: Mikolas Josef

text: 17-vuotiaana Josef aloitti uran mallina ja työskenteli muun muassa Dieselin ja Pradan muotinäytöksissä. Myöhemmin hän lopetti mallinuransa alan epärehellisyyden ja pinnallisuuden johdosta.


title: Mikolas Josef

text: Mallinuran lopetettuaan Josef siirtyi musiikin pariin. Hän työskenteli katusoittajana ja folk-kitaristina lukuisissa Euroopan kaupungeissa, kuten Oslossa, Zürichissä, Hampurissa ja Wienissä. Vuonna 2015 hän julkaisi itse ensimmäisen singlensä nimeltä "Hands Bloody". Seuraavana vuonna hän julkaisi toisen singlensä nimeltä "Free", joka pääsi Tšekin Top 20-listalle. Samana vuonna hän julkaisi kolmannen singlensä nimeltä "Believe (Hey Hey)". Vuonna 2017 Josef julkaisi neljännen singlensä nimeltä "Lie to Me". Hän vahvisti myöhemmin, että hän kilpailisi kappaleella Tšekin vuoden 2018 euroviisukarsinnoissa. 29. tammikuuta hänet julkistettiin maan viisuedustajaksi.


title: Katinka Faragó

text: Katinka (Katerina) Faragó, e. "Lundberg" (s. 16. joulukuuta 1936 Wien, Itävalta) on ruotsalainen elokuvatuottaja, aiemmin kuvaussihteeri. Hän on saanut kunnia-Guldbagge-palkinnon ruotsalaisen elokuvan hyväksi tekemästään työstä vuonna 2017. Hän oli yksi niistä, joiden ansiosta "Fanny ja Alexander" toteutui.


title: Katinka Faragó

text: Faragó on työskennellyt ruotsalaisen elokuvan hyväksi vuodesta 1953 vuoteen 2002. Hän työskenteli 30 vuotta Ingmar Bergmanin kanssa, ja häntä sanotaankin Bergmanin oikeaksi kädeksi. Yhteistyö ei aina ollut auvoista vaan hän sai osakseen ikävääkin kohtelua.


title: Katinka Faragó

text: Wienissä syntyneen Faragón vanhemmat olivat vasemmistolaisia juutalaisia intellektuelleja. Vanhemmat pakenivat Unkarista Wienin kautta Suomeen. Hän oli neljävuotias kun hän muutti vanhempien kanssa Ruotsiin Sundbybergiin. Isä Alexander Faragó oli toimittaja ja kirjailija ja teki elokuvakäsikirjoituksia. Tytär sai olla mukana kun isä lähti kuvauksiin.


title: Katinka Faragó

text: Faragólla on kaksi lasta. Hän erosi pian heidän syntymänsä jälkeen ja on myöhemmin mennyt uudestaan naimisiin. Hänen puolisonsa on elokuva- ja televisiotuottaja Måns Reuterswärd, ja he asuvat Vaxholmissa.


title: Crack-epidemia

text: Crack-epidemia tarkoittaa 1980-luvulla ja 1990-luvun alussa tapahtunutta crack-kokaiinin käytön yleistymisen valtavaa kasvua Yhdysvalloissa. Epidemia nosti myös rikos- ja väkivaltatilastojen määrää huomattavasti, etenkin mustien asuttamilla köyhillä alueilla.


title: Crack-epidemia

text: Yhdysvaltalaisen tutkivan journalistin Gary Webbin vuonna 1996 "San Jose Mercury News" -lehdessä julkaistun "Dark Alliance" -artikkelisarjan mukaan CIA:n tukemat contra-sissit rahoittivat toimintaansa salakuljettamalla kokaiinia Yhdysvaltoihin, jossa se välittyi huumeringeiltä katujengeille, mikä oli merkittävässä osassa crack-epidemian syntymisessä. Artikkelisarjan julkaistua Webb sai paljon kritiikkiä valtamedialta, mutta hänen väitteensä ovat saaneet tukea muistakin lähteistä. Esimerkiksi senaattori John Kerryn 1980-luvun loppupuolella tekemän selvityksen mukaan contrat olivat sekaantuneet huumekauppoihin CIA:n sekä Yhdysvaltain hallituksen ollessa asiasta tietoisia mutta tähän puuttumatta. Myös CIA:n ylitarkastajan Frederick Hitzin vuonna 1998 julkaiseman raportin mukaan CIA oli tietoinen contrien kokaiinikaupasta ja salaili sitä.


title: Nina Lizell

text: Nina Lizell (s. 1944) on ruotsalainen laulaja, joka on tehnyt uraa varsinkin Saksassa. Hän oli aikonut valmistua lentoemännäksi mutta jätti koulutuksen kesken aloittaakseen laulajanuransa. Hän aloitti vuonna 1967 uran Saksassa.


title: Nina Lizell

text: Lizell asuu Täbyssä mutta käy säännöllisesti työmatkoilla Saksassa, jossa hän pitää konsertteja ja hänellä on edelleen ihailijakerho. Vuonna 2017 ilmestyi cd "Dankeschön". Ruotsissa hän esittää mieluiten esimerkiksi Nils Ferlinin, Gustaf Frödingin ja Evert Tauben laulelmia, mutta Saksassa hän laulaa siellä suosituiksi nousseita iskelmiä, kuten "Piri Piri" vuodelta 1995. Hänen ruotsalaisen uransa alku oli "Flickan i fönstret mitt emot", jonka hän lauloi Claes-Göran Hederströmin kanssa 1967.


title: Nina Lizell

text: Lizell oli opiskelemessa, kun opiskelutoverit ilmoittivat hänet laulukilpailuun Berliiniin, jossa hän tuli kolmanneksi ja sai levytyssopimuksen. Hänet oli jo valittu Lufthansan lentoemäntäkoulutukseen, mutta hän hylkäsi sen. Hän asui ensin Berliinissä, sitten Münchenissä, jossa hän meni naimisiin islantilaisen pianistinsa Thor Baldurssonin kanssa. Perheeseen syntyi kaksi lasta, ja he muuttivat Yhdysvaltoihin, koska mies sai sieltä töitä. Avioliitto kuitenkin päättyi, ja Lizell palasi Ruotsiin, jossa hän aloitti uudelleen laulajanuransa. Hän teki kymmenen vuotta töitä Telialle, ja hänen äänensä kuuluu, kun puhelimessa sanotaan "Välkommen till Telia, du har tre nya samtal".


title: Nina Lizell

text: Lizell näyttelee elokuvassa "A Cowboy in Sweden" yhdessä Lee Hazelwoodin kanssa, joka pyysi hänet mukaan, mutta Lizellin pyynnöstä he levyttivät yhdessä kappaleen "Vem kan segla förutom vind", joka sai kultalevyn. Heidän välillään oli lyhyt romanssi, mutta kumpikin lähti sitten omille teilleen, Lizell Saksaan, Hazelwood Yhdysvaltoihin.


title: Marcy

text: Marcy on julkisen sektorin tukema vuokra-asuinkompleksi Brooklynin Bedford-Stuyvesantissa New Yorkissa. Sitä ylläpitää New Yorkin kaupungin omistama vähävaraisille asuntoja tarjoava New York City Housing Authority. Vuonna 2011 kiinteistössä oli 1 705 asuntoa ja yli 4 200 asukasta. Marcyn asuntoalue valmistui vuonna 1949 ja se nimettiin kuvernööri William L. Marcyn mukaan.


title: Marcy

text: Marcy on tunnettu rap-artisti Jay Z:n kotiseutuna.


title: Landquart (täsmennyssivu)

text: Landquart tarkoittaa muun muassa seuraavaa:


title: Yleisluistelun Suomen-mestaruuskilpailut 2018

text: Suomen talvikauden 2017–2018 yleisluistelumestaruuksista kilpailtiin Seinäjoella 16.-17. joulukuuta 2017.


title: Malojan alue

text: Malojan alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Ylä-Engadinin laaksossa sekä Merajoen latvoilla rajoittuen etelässä Italiaan, Sondrion maakuntaan.


title: Malojan alue

text: Alueeseen kuuluu kaksitoista kuntaa: Bever, Bregaglia, Celerina/Schlarigna, La Punt-Chamues-ch, Madulain, Pontresina, Samedan, S-chanf, Sils im Engadin/Segl, Silvaplana, St. Moritz ja Zuoz. Alueen pinta-ala on 974 neliökilometriä ja asukasluku 18 550 (31.12.2016). Alueen pääkieli on saksa.


Luettelo Kristiinankaupungin julkisista taideteoksista ja muistomerkeistä sisältää Kristiinankaupungin kunnassa olevat pysyvät patsaat, muistomerkit ja muistolaatat. Kristiinankaupunkiin on liitetty Lapväärtin, Siipyyn ja Tiukan kunnat.


title: FedEx Expressin lento 14

text: FedEx Expressin lento 14 oli FedEx Express -yhtiön rahtilento Anchoragesta Newarkiin. Laskeutuessaan määränpäähänsä kone pomppasi ylös kiitotieltä ja kiepahti ylösalaisin oikealta puolelta. Kone jatkoi liukumistaan, liukui oikealle puolelle kiitotieltä kunnes pysähtyi hieman ennen lentoaseman B-terminaalia 1 400 metriä ennen lentoaseman päätyä. Kaikki koneessa olleet viisi miehistön jäsentä pelastuivat.


title: FedEx Expressin lento 14

text: Onnettomuuden aiheutti kapteenin liian nopea laskeutuminen, jonka seurauksena oikea laskuteline ja siipi pettivät.


title: Menai Bridge

text: Menai Bridge () on kaupunki Pohjois-Walesissä Angleseyn saaressa. Kaupunki sijaitsee Menainsalmen rannalla, ja se on saanut englanninkielisen nimensä vuonna 1826 valmistuneesta Menain riippusillasta. Kaupungin alkuperäinen nimi oli Porthaethwy ja se on yhä kymriä puhuvien käyttämä nimi kaupungista. Nimi Porthaethwy tulee kymrin sanoista "porth" (’satama’) ja "dindaethwy" (paikallisen heimon nimi), suomeksi siis ’Dindaethwyn heimon satama’.


title: Menai Bridge

text: Seudulla uskotaan olleen asutusta jo tuhansia vuosia. Sieltä on löydetty kivikirveitä neoliittiselta kaudelta (3000–2000 eaa.) sekä hautauurnia ja kirveitä pronssikaudelta (2000–1000 eaa.). Rooman vallan ajalta on useita löytöjä, kuten kolikoita 200-luvulta jaa. Kaupungin kohdalla salmi on kapeimmillaan, ja sen uskotaan olleen tärkeä salmen ylityspaikka.


title: Menai Bridge

text: Vuonna 1188 Canterburyn arkkipiispa purjehti Angleseyn saareen Giraldus Cambrensisin kanssa tukiessaan hänen ristiretkeään. Maihinnousupaikasta ei ole tarkkaa tietoa, mutta se saattanut olla kaupungissa oleva pieni saari Church Island.


title: Menai Bridge

text: Ensimmäinen kirjallinen maininta Porthaethwysta on vuodelta 1194. Tällöin käytiin Porthaethwyn taistelu, jossa Gwyneddin prinssi Llewelyn Ap Iorwerth (myöhemmin Llewelyn the Great) voitti setänsä Rhodri ab Owain Gwyneddin, joka oli Gwyneddin kuninkaan Owain Gwyneddinin poika.


title: Menai Bridge

text: 1500-luvun loppupuolella kaupunki alkoi kehittyä kalastuskaupunkina. Vuonna 1681 kaupungissa pidettiin ensimmäiset messut. Vuonna 1805 paikallinen Lord Bulkely rakennutti tien Porthaethwyn ja Beaumarisin välille. Tämä tie ja vuonna 1826 valmistunut riippusilta saivat kaupungin kasvamaan.


title: Menai Bridge

text: Kaupungin seuraava kukoistuskausi alkoi 1800-luvun loppupuolella jatkuen ensimmäisen maailmansotaan. Tuolloin kaupungista kehkeytyi edvardiaanisen ajan lomakeskus, minne liverpoolilaiset matkustivat höyrylaivoilla. Menainsalmen rantaan rakennettiin rantakatuja ja uimarantoja. Kaupungissa ensimmäistä maailmansotaa paossa olleet belgialaiset pakolaiset rakensivat Belgialaisen promenadin kahden saaren, "Ynys Tysilio" (Church Island) ja "Carreg yr Halen", väliselle matkalle. Promenadi valmistui vuonna 1916.


title: Menai Bridge

text: Nykyisin kaupunki saa elantonsa kaupasta ja palveluista. Kaupungissa on yksi Angleseyn saaren viidestä lukiosta, nimeltään "Ysgol David Hughes". Koulussa on 1400 oppilasta ja se on saaren suurin. Bangorin yliopistolla on Menai Bridgessä merentutkimusta kouluttava "The School of Ocean Sciences". Yliopiston tutkimusalus "The Prince Madog" on ankkuroituna samaan laituriin johon 1800-luvulla höyrylaivat saapuivat. Kaupungissa kuvataan suosittua kymrinkielistä saippuasarjaa "Rownd a Rownd", jota esitetään walesilaisella S4C-kanavalla.


title: Hongqi L5

text: Hongqi L5 on ylellinen neliovinen sedan, jota kiinalainen Hongqi on valmistanut vuodesta 2014. Se esiteltiin Shanghain autonäyttelyssä 2013. L5 on kallein kiinalainen auto jota on myyty.


title: Engiadina Bassa/Val Müstairin alue

text: Engiadina Bassa/Val Müstairin alue (, ) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee itäisimmässä Sveitsissä Italian ja Itävallan rajalla Ala-Engadinin laaksossa sekä Romjoen latvoilla.


title: Engiadina Bassa/Val Müstairin alue

text: Alueeseen kuuluu viisi kuntaa: Samnaun, Scuol, Val Müstair, Valsot ja Zernez. Alueen pinta-ala on 1 197 neliökilometriä ja asukasluku 9 350 (31.12.2016). Alueen pääkieli on retoromaani.


title: Imbodenin alue

text: Imbodenin alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Itä-Sveitsissä Reinin ja sen alkujokien Hinterrheinin ja Vorderrheinin laaksoissa Churin kaupungin länsipuolella.


title: Imbodenin alue

text: Alueeseen kuuluu seitsemän kuntaa: Bonaduz, Domat/Ems, Felsberg, Flims, Rhäzüns, Tamins ja Trin. Alueen pinta-ala on 204 neliökilometriä ja asukasluku 20 545 (31.12.2016). Alueen pääkieli on saksa.


title: Konstantínos Tsaldáris

text: Konstantínos Tsaldáris (, 1. tammikuuta 1884 Alexandria, Egypti – 15. marraskuuta 1970 Ateena, Kreikka) oli kreikkalainen poliitikko, joka toimi Kreikan pääministerinä kaksi kertaa vuosina 1946–1947.


title: Konstantínos Tsaldáris

text: Egyptin Alexandriassa kreikkalaisperheeseen syntynyt Tsaldáris opiskeli oikeustiedettä Ateenan yliopistossa ja myöhemmin Berliinissä, Lontoossa ja Firenzessä. Hänestä tuli valmistuttuaan kunnallispoliitikko vuosina 1915–1917. Hänen ensimmäinen puolueensa oli kenraali Ioánnis Metaxáksen johtama Vapaa-ajattelijoiden puolue, mutta vuodesta 1928 alkaen hän edusti oikeistolaista Kreikan kansanpuoluetta, jonka johdossa silloin oli hänen setänsä Panagís Tsaldáris. Hänestä tuli setänsä vuosien 1933–1935 toisen hallituksen apulaiskuljetusministeri, ja sen jälkeen hän toimi pääministerin avustajana. Vuonna 1936 tapahtuneen Panagís Tsaldáriksen kuoleman jälkeen hänestä tuli Kansanpuolueen puoluejohdon jäsen. Puolue kuitenkin hajotettiin muiden puolueiden lailla Metaxáksen diktatuurivaltuuksien myötä elokuussa 1936.


title: Konstantínos Tsaldáris

text: Saksalaisten miehitettyä Kreikan keväällä 1941 italialaiset miehittäjät vangitsivat Tsaldáriksen. Hänen onnistui kuitenkin paeta vankeudesta, ja hän siirtyi maanpakolaisuuteen Egyptiin. Metaxáksen diktatuurikauden ja Toisen maailmansodan aikaisen saksalaismiehityksen jälkeen Tsaldáriksesta tuli uudelleenperustetun Kansanpuolueen johtaja. Puolue voitti kiistellyt ensimmäiset sodanjälkeiset vaalit maaliskuussa 1946 puolueen ollessa keskeisessä osassa oikeistolaisessa vaaliliitossa. Vaalien jälkeen huhtikuussa 1946 hänestä tuli Kreikan pääministeri hallitukseen, joka istui aina tammikuuhun 1947. Tsaldáriksen hallituskauteen ajoittuu kreikkalaisittain kaksi merkittävää tapahtumaa: Kreikan sisällissodan käynnistyminen ja hallitusmuotoa koskeva äänestys. Kommunistit eivät olleet osallistuneet maaliskuun 1946 parlamenttivaaleihin, vaan aloittivat välittömästi vaalien jälkeen sissisodan Kreikan pohjoisosissa. Hänen hallituksensa aikana maassa suoritettiin syyskuussa 1946 kansanäänestys, jossa ratkaistiin monarkian jatkuminen. Kuningaskunnan kannattajat, joihin Tsaldáriksen Kansanpuoluekin kuului, voittivat vaalit, ja näin kuningas Yrjö II yli viiden vuoden maanpakolaisuuden jälkeen palasi Kreikkaan hallitsevana kuninkaana.


title: Konstantínos Tsaldáris

text: Vuosina 1947–1949 Tsaldáris toimi Kreikan edustajana YK:n yleiskokouksessa. Lisäksi hän toimi varapääministerinä seuraajiensa Dimítrios Máximoksen, Themistoklís Sofoúliksen ja Aléxandros Diomídiksen oikeistohallituksissa. Lisäksi hän toimi hetken väliaikaisena pääministerinä elo-syyskuussa 1947. Tsaldáris oli keskeinen kreikkalaisneuvottelija maerikkalaisten kanssa, kun amerikkalaiset silloisen USA:n presidentin mukaan nimetyn ”Truman opin” mukaisesti aloittivat Kreikan hallituksen rahoittamisen osana käynnistynyttä kylmää sotaa.


title: Konstantínos Tsaldáris

text: Marsalkka Aléxandros Papágoksen perustettua oikeistostopolitiikkaan uuden Ellinikós Synergasmós -puolueen, Kansanpuolue menetti merkittävästi kannatustaan, ja Tsaldáris putosi vuoden 1952 vaaleissa parlamentista. Seuraavissa vaaleissa 1956 Kansanpuolue oli mukana Liberaalidemokraattien johtamassa vaaliliitossa, ja Tsaldáris nousi takaisin parlamenttiin. Seuraavissa vuoden 1958 parlamenttivaaleissa Tsaldáris johti oikeistolaista vaaliliittoa, jossa Kansapuolue oli johtava ryhmä, mutta Tsaldáris putosi jälleen parlamentista. Pian sen jälkeen hän luopui aktiivipolitiikasta. Tsaldáris kuoli Ateenassa marraskuussa 1970.


title: Moesan alue

text: Moesan alue (, ) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Etelä-Sveitsissä San Bernardinon solan eteläpuolella Moesajoen laaksossa.


title: Moesan alue

text: Alueeseen kuuluu kaksitoista kuntaa: Buseno, Calanca, Cama, Castaneda, Grono, Lostallo, Mesocco, Rossa, Roveredo, San Vittore, Santa Maria in Calanca ja Soazza. Alueen pinta-ala on 496 neliökilometriä ja asukasluku 8 491 (31.12.2016). Alueen pääkieli on italia.


title: Hänen majesteettinsa salaisessa palveluksessa (kirja)

text: Hänen majesteettinsa salaisessa palveluksessa ("On Her Majesty's Secret Service") on Ian Flemingin kirjoittama James Bond -kirja. Se julkaistiin vuonna 1963 ja se on sarjan yhdestoista osa. Kirjan suomenkielinen versio ilmestyi vuonna 1964.


text: Romaanin pohjalta tehty elokuva Hänen majesteettinsa salaisessa palveluksessa ilmestyi vuonna 1969. Elokuva on juoneltaan hyvin samanlainen kuin romaani.


title: Tucker Poolman

text: Tucker Poolman (s. 8. kesäkuuta 1993 Dubuque, Iowa, Yhdysvallat) on yhdysvaltalainen jääkiekkopuolustaja, joka pelaa NHL-joukkue Winnipeg Jetsin organisaatiossa. Hän laukoo oikealta.


title: Tucker Poolman

text: "The Sports Forecaster" -sivuston mukaan Poolman on hyvärunkoinen ja ulottuva puolustaja, jolla on myös suhteellisen hyvät hyökäyspään taidot. Hänen tulisi kuitenkin lisätä voimaa. Sivuston mukaan Poolman on edelleen henkisellä tasolla varsin raakile. Hän osaa pelata myös hyökkääjänä ja Poolmania on tämän ja ison kokonsa myötä verrattu hänen nykyiseen joukkuetoveriinsa Dustin Byfuglieniin.


title: Tucker Poolman

text: Poolman syntyi Iowan Dubuquessa, mutta kasvoi Minnesotan East Grand Forksissa. Hän kävi kotikaupungissaan myös high schoolin. Kaudeksi 2011–2012 Poolman siirtyi NAHL-junioriliigan Wichita Falls Wildcatsiin, jonka paras syöttäjä, kolmanneksi paras pistemies ja tehokkain puolustaja hän oli tehoilla 7+22=29. Omaha Lancers varasi Poolmanin 38. pelaajana USHL:n varaustilaisuudessa 2012. Hän siirtyi joukkueeseen kaudeksi 2012–2013, jolloin Poolman oli Lancersin toiseksi paras maalintekijä Connor Chathamin jälkeen 14 osumallaan, joilla hän sijoittui myös koko USHL:n puolustajien maalipörssissä toiseksi edellään vain Muskegon Lumberjacksin Michael Brodzinski. Poolman pelasi kauden aikana myös USHL/NHL Top Prospects Gamessa.


title: Tucker Poolman

text: Winnipeg Jets varasi Poolmanin viidennellä kierroksella 127. pelaajana . Kaudella 2013–2014 hän nousi Omaha Lancersin USHL-joukkueen kapteeniksi. Poolman voitti koko liigan puolustajien maalipörssin ja sijoittui puolustajien pistepörssissä kolmanneksi tehoilla 15+26=41. Hän pelasi kauden aikana myös USHL:n tähdistöottelussa. Poolman palkittiin kauden päätteeksi liigan parhaana yhdysvaltalaispelaajana Dave Tyler Junior Player of the Year Awardilla ja valittiin ensimmäiseen tähdistökentälliseen.


title: Tucker Poolman

text: Vuosina 2014–2017 Poolman kävi Pohjois-Dakotan yliopistoa. "Freshman -vuotenaan" 2014–2015 hän oli joukkueensa eniten maaleja tehnyt puolustaja kahdeksalla osumallaan. Poolman voitti NCHC:n runkosarjan mestaruuden, Penrose Cupin, kuten myös "Sophomore -vuotenaan" 2015–2016, jolloin hän voitti myös koko NCAA:n mestaruuden. "Junior -vuotenaan" 2016–2017 Poolman oli UND:n paras syöttäjä ja tehokkain puolustaja tehoilla 7+23=30. Hän voitti myös joukkueensa sisäisen tehotilaston lukemalla +18. Poolman valittiin kauden päätteeksi NCHC:n parhaaksi puolustavaksi puolustajaksi, ensimmäiseen tähdistökentälliseen ja finaaleiden tähdistökentälliseen.


title: Tucker Poolman

text: Maaliskuussa 2017 Poolman teki vuoden mittaisen ja 1,775 miljoonan dollarin arvoisen tulokassopimuksen Winnipeg Jetsin kanssa. Hän otti syksyn harjoitusleirin päätteeksi paikan seuran NHL-joukkueen vahvuudesta. Poolman teki NHL-debyyttinsä runkosarjan kolmannella kierroksella 9. lokakuuta 2017 vieraissa Edmonton Oilersia vastaan. Hän sai ottelussa jääaikaa 14.02 minuuttia. Kolmen pelaamansa ottelun jälkeen Poolman lähetettiin AHL-joukkue Manitoba Moosen vahvuuteen marraskuussa. Seitsemän siellä pelatun ottelun jälkeen Jets kutsui hänet takaisin NHL-vahvuuteensa Tobias Enströmin loukkaannuttua. Poolman teki NHL-uransa avausmaalin 23. joulukuuta 2017 vieraissa New York Islandersia vastaan.


title: Tucker Poolman

text: Poolmanin pikkuveli Colton pelaa puolustajana Pohjois-Dakotan yliopistojoukkueessa. Veljekset pelasivat siellä samaan aikaan kaudella 2016–2017. Heidän isänsä Mark Poolman toimii UND:n kuntovalmentajana.


title: Plessurin alue

text: Plessurin alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Itä-Sveitsissä Plessur- ja Reinjokien laaksoissa.


title: Plessurin alue

text: Alueeseen kuuluu kuusi kuntaa: Arosa, Chur, Churwalden, Haldenstein, Maladers ja Tschiertschen-Praden. Alueen pinta-ala on 285 neliökilometriä ja asukasluku 41 977 (31.12.2016). Alueen pääkieli on saksa.


title: Los Angeles ei vastaa

text: Los Angeles ei vastaa () on brittiläisen tieteiskirjailijan Fred Hoylen romaani vuodelta 1966. Sen on julkaissut William Heinemann. Liisa Korhosen suomennoksen on julkaissut samana vuonna Kirjayhtymä.


title: Los Angeles ei vastaa

text: Minäkertoja Richard ja hänen hyvä ystävänsä John Sinclair lähtevät Skotlannin Ylämaille retkeilemään. Retkellä John häviää merkillisesti useaksi tunniksi, ja hänen palatessaan Richard huomaa hänen syntymämerkkinsä kadonneen.


title: Los Angeles ei vastaa

text: Sitten kaksikko lähtee Kaliforniaan ja sieltä edelleen Havaijille, missä John keskittyy uuden avaruusluotaimen signaalien tarkkailuun Havaijin saaren tarkkailulaitteilla. Pian saapuu mystinen uutinen, että sekä Australian että Pohjois-Amerikan alueilta ovat nähtävästi kadonneet tyystin kaikki ihmisasutuksen merkit. Kaksikko pääsee pitkän matkan suihkukoneen kyytiin, jolla he palaavat Britanniaan ja havainnoivat matkalla Pohjois-Amerikkaa, joka näyttää taantuneen 1750-luvun kehitystasolle.


title: Los Angeles ei vastaa

text: Britanniassa selviää, että alueen ajanlasku on noin kuukauden erossa Havaijin ajanlaskusta, minkä lisäksi mannermaalla näyttäisi raivoavan ensimmäinen maailmansota vuoden 1917 taisteluineen. Uudella lennolla ilmenee, että Venäjän suunnalla puolestaan on pelkkää lasittunutta lakeutta, joka ilmeisesti on peräisin ajalta, jolloin laajeneva aurinko muutti Maan pinnan lasimaiseksi. Kreikka puolestaan on peräisin noin vuodelta 425 eaa. Richard päättää lähteä sinne suuntaavan retkikunnan mukaan. Samaan aikaan Britannia yrittää saada saksalaiset ja ranskalaiset neuvottelupöytään.


title: Los Angeles ei vastaa

text: Kreikassa Richard kohtaa naisen nimeltä Melea, joka on tosiasiassa tulevaisuuden ihminen. Hän vie Richardin mukanaan tulevaisuuden ihmisten asuinpaikkaan Meksikoon, missä tämä tapaa uudestaan Johnin, joka on saapunut sinne uudella tiedustelulennolla. Molemmille näytetään dokumenttifilmi, joka kuvaa maailman tapahtumia vuodesta 1966 vuoteen 8000, jossa tulevaisuuden ihmiset asuvat. Useat veriset ydinsodat, yhteiskunnalliset romahdukset ja planeetan saastuminen ovat saaneet tulevaisuuden ihmiset vakuuttuneiksi siitä, että heidän tulee pyyhkiä menneisyyden ihmiskunta pois.


title: Los Angeles ei vastaa

text: Richard ja John saavat mahdollisuuden joko palata vuoden 1966 Britanniaan, joka pian pyyhkiytyy pois heidän sitä huomaamatta, tai jäädä vuoden 8000 maailmaan. Richard päättää jäädä, kun taas John lähtee.


title: Los Angeles ei vastaa

text: Kirjan lopussa Richard pähkäilee, oliko Johnin syntymämerkin katoaminen merkki siitä hetkestä, jolloin tulevaisuuden ihmiset kopioivat maapallon kappaleita pois pyyhkimistä varten, jolloin toisen maailman Richard ja John olisivat palanneet Ylämailta normaalisti ja jatkaneet elämäänsä.


title: Prättigau/Davosin alue

text: Prättigau/Davosin alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Itä-Sveitsissä Landquart- ja Landwasserjokien laaksoissa.


title: Prättigau/Davosin alue

text: Alueeseen kuuluu yksitoista kuntaa: Conters im Prättigau, Davos, Fideris, Furna, Grüsch, Jenaz, Klosters-Serneus, Küblis, Luzein, Schiers ja Seewis im Prättigau. Alueen pinta-ala on 853 neliökilometriä ja asukasluku 26 245 (31.12.2016). Alueen pääkieli on saksa.


title: Surselvan alue

text: Surselvan alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Kaakkois-Sveitsissä Vorderrheinjoen ja sen sivujokien laaksoissa.


title: Surselvan alue

text: Alueeseen kuuluu viisitoista kuntaa: Breil/Brigels, Disentis/Mustér, Falera, Ilanz/Glion, Laax, Lumnezia, Medel, Obersaxen Mundaun, Safiental, Sagogn, Schluein, Sumvitg, Trun, Tujetsch ja Vals. Alueen pinta-ala on 1 374 neliökilometriä ja asukasluku 21 455 (31.12.2016). Alueen pääkieli on saksa.


title: Viamalan alue

text: Viamalan alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Kaakkois-Sveitsissä Hinterrheinjoen ja sen sivujokien laaksoissa.


title: Viamalan alue

text: Alueeseen kuuluu 22 kuntaa (1.1.2019): Andeer, Avers, Casti-Wergenstein, Cazis, Domleschg, Donat, Ferrera, Flerden, Fürstenau, Lohn, Masein, Mathon, Rheinwald, Rongellen, Rothenbrunnen, Scharans, Sils im Domleschg, Sufers, Thusis, Tschappina, Urmein ja Zillis-Reischen. Alueen pinta-ala on 628 neliökilometriä ja asukasluku 13 319 (31.12.2016). Alueen pääkieli on saksa.


Luettelo Rautavaaran julkisista taideteoksista ja muistomerkeistä sisältää Rautavaaran kunnassa olevat pysyvät patsaat, muistomerkit ja muistolaatat.


title: Jyrki Huusko

text: Jyrki Huusko (s. 1967 Kuopio) on joensuulainen Itä-Suomen yliopiston kasvatustieteen dosentti ja Nepenmäen koulun rehtori .


title: Eero Seppänen (Rantaneuvos)

text: Eero Antero Seppänen (s. 28. kesäkuuta 1949 Suomussalmi) on suomalainen Rantaneuvos-nimeä käyttävä Suomussalmella asuva sukututkija, omakustannekirjailija, kansalaisaktivisti ja entinen seksilomayrittäjä.


title: Eero Seppänen (Rantaneuvos)

text: Eero Seppäsen vanhemmat olivat pienviljelijä Jaakko Toivo Ilmari Seppänen ja Sylvi Väisänen. Hänen isovanhempansa Kustaa ja Anna-Reetta Seppänen asuivat Vuonanniemen kruununtorpassa kirjailija Ilmari Kiannon naapureina kunnes hankkivat Kokkotaival-nimisen itsenäisen tilan. Eero Seppänen kävi kansakoulun ja kansalaiskoulun ja oli sitten työssä Suomussalmella ja pääkaupunkiseudulla muun muassa sahatyömiehenä, telakalla, varastomiehenä, rakennuksilla ja TVH:n lapiomiehenä. Viimeksi hän työskenteli kymmenen vuoden ajan Helsingissä maanrakennuskoneen kuljettajana.


title: Eero Seppänen (Rantaneuvos)

text: Vuonna 1989 Seppänen palasi taas kotiseudulleen ja sai idean järjestää seksilomia suomalaisille pariskunnille luettuaan lehdestä uutisen tutkimusprofessori Osmo Kontulan asiaa käsitelleestä raportista. Hän remontoi tarkoitusta varten kotitalonsa, hankki rahaa Rantaneuvoksen Seksiloma-nimistä yritystään varten myymällä perinnöksi saamiaan rantatontteja ja osti myös itselleen punaisen Pontiac Trans Am-urheiluauton. Seppänen hankki yritystä varten aikuisviihdettä sisältäneitä VHS-videokasetteja ja pystytti tien varteen seksilomien mainoskyltin. Ylä-Kainuun messuilla Seppäsen yrityksen mainostamista varten palkkaamat performanssitaitelijat olivat harrastavinaan seksiä haitarinsoiton säestyksellä. Hän ei saanut kuitenkaan julkaistua yrityksensä ilmoituksia Kainuun paikallis- ja maakuntalehdissä mutta valtakunnallisella tasolla Ilta-Sanomat ja Helsingin Sanomat tekivät yrityksestä juttuja. Seppäsen mukaan aiheesta uutisoitiin myös ulkomaisissa lehdissä. Kävijöitä ei kuitenkaan riittänyt pitkäksi aikaa kun erityisesti naiset vierastivat paikkaa ja niinpä yrityksen toiminnan kuihduttua Seppänen joutui konkurssiin ja menetti omaisuutensa.


title: Eero Seppänen (Rantaneuvos)

text: Seppänen kiinnostui politiikasta 1990-luvun alussa ja asettui vuonna 1991 Nukkuvien puolueen eli Nupun presidenttiehdokkaaksi vuoden 1994 presidentinvaaleihin. Hän perui kuitenkin ehdokkutensa viime hetkillä koska televisiossa häntä oli kohdeltu mielestään huonosti. Vuonna 1994 Seppänen perusti Suomen nälkäisille oman yhdistyksen Suomen Nälkäänäkevien yhdistys ry:n jonka tavoitteena oli lahjoitusten turvin nälän poistaminen Suomesta muun muassa jakamalla ilmaista ruokaa. Vuonna 1996 yhdistys pystytti Suomen nälkää näkeville oman Leipäjono 1990-muistomerkin Suomussalmelle Kiantajärven rannalle. Vuonna 2001 yhdistys pystytti Suomussalmen kirkonkylän hautausmaalle Ryysyrannan torpan vuonna 1870 perustaneen Jaakko Seppäsen muistomerkin. Seppänen on ollut vuoden 1991 jälkeen ehdokkaana kaikissa eduskuntavaaleissa Nukkuvien Puolue NuPu ry:n, Yhteisvastuupuolueen (YVP), Suomen Eläkeläisten Puolueen, Remonttiryhmän ja Köyhien Asialla-puolueen, Työväenpuolueen, Kristillisdemokraattien, Vapauspuolueen ja Itsenäisyyspuolueen (IPU) riveissä. Hän on ollut ehdokkaana myös kunnallisvaaleissa ja EU-vaaleissa.


title: Eero Seppänen (Rantaneuvos)

text: Seppänen on kirjoittanut noin parikymmentä omakustannekirjaa joiden joukossa on omaelämäkerrallisia muistelmia, paikallishistoriaa ja sukuselvityksiä. Hänellä on ollut myös useita muitakin projekteja ja viimeksi hän on kesällä 2017 valokuvannut Kuusamon, Posion, Pudasjärven, Ranuan ja Taivalkosken hautausmaiden kaikki hautakivet sukututkimusta varten. Seppänen oli perustamassa vuonna 2000 Seppästen sukuseura ry:tä ja toimi seuran puheenjohtajana vuoteen 2003 saakka. Vuonna 2015 Seppänen julkisti 13,5 kiloa painavan Seppästen sukukirjan jota hän oli kirjoittanut 30 vuoden ajan. Kirja sisälsi sukuselvitysten lisäksi myös Seppäsen oman elämäkerran ja Seppäsen sukuun liittyviä tarinoita. Vuonna 2005 Seppänen perusti Sukuseura Keränen ry:n ja toimi seuran hallituksen puheenjohtajana.


title: Church Island

text: Church Island () on saari Pohjois-Walesissä Menainsalmessa. Saari kuuluu Menai Bridgen kaupunkiin.


title: Church Island

text: Saaressa on nimensä mukaan kirkko, St Tysilio's Church. Se on peräisin 1400-luvulta, mutta sen rakentajasta ei ole varmuutta. Laajalti uskotaan, että nykyisen kirkon paikalla on aiemmin ollut kirkko tai kappeli. Saaren kymriläinen nimi Ynys Dysilio tarkoittaa Tysilion saarta. Tysilio oli 600-luvulla vaikuttanut walesiläinen pyhä mies, ja hänen uskotaan perustaneen kirkon saarelle, mutta mitään kirjoja tai todisteita tästä ei ole löytynyt.


title: Church Island

text: Saarella on myös hautausmaa, jonne on haudattu paikallisten lisäksi Menain riippusillan ja Britannia Bridgen rakennustyömailla menehtyneitä. Saareen on kulku pengertietä pitkin.


title: Kauhukeittiö (kausi 15)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 15 ohjelman voittaja pääsi johtamaan lasvegasilaista miljardin dollarin Bally's Las Vegas -kasinohotellin BLT Steak -ravintolaa. Kausi esitettiin Yhdysvalloissa FOX-kanavalla 15. tammikuuta – 29. huhtikuuta 2016.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 15)

text: Ariel Malonen joukkue


title: Kauhukeittiö (kausi 15)

text: Kristin Baronen joukkue


title: Kauhukeittiö (kausi 15)

text: Pudottuaan kilpailusta 12.jaksossa Frank Cala esitti naiskilpailijoita ja laivastossa palvelevia naisia kohtaan halventavia seksistisiä kommentteja, minkä seurauksena hän menetti työnsä ja hänet siirrettiin toisiin tehtäviin.


title: Mikko Klinga

text:
Mikko Klinga (ent. Syrjänen)
Mikko Klinga synt. Turku 11.6.1965


title: Mikko Klinga

text: On suomalainen freelancer-, näyttelijä, ohjaaja, käsikirjoittaja ja ääninäyttelijä.


title: One Desire (albumi)

text: One Desire on One Desiren studioalbumi, joka julkaistiin 24. maaliskuuta 2017.


title: Freddie Jones

text: Frederick ”Freddie” Charles Jones (s. 12. syyskuuta 1927 Stoke-on-Trent, Staffordshire, Englanti) on englantilainen näyttelijä, joka näytteli Sandy Thomasia draamasarjassa "Emmerdale" vuoteen 2018 asti. Hänen poikansa on näyttelijä Toby Jones.


title: Freddie Jones

text: Jones ryhtyi näyttelijäksi työskenneltyään ensin 10 vuotta laboranttina. Hän on näytellyt 1960-luvulta lähtien yli 150 televisiosarjassa ja elokuvassa. Jones näyttelee yhä 90-vuotiaana "Emmerdalessa". Vuonna 1968 hänet palkittiin Claudiuksen roolista televisiosarjassa "The Caesars". Jones on näytellyt David Lynchin elokuvissa "Elefanttimies" (1980), "Dyyni" (1984) ja "Villi sydän" (1990) sekä televisiosarjassa "On the Air" (1992) ja lyhytelokuvassa "Hotel Room" (1993). Hän näytteli Ronald Harwoodin alkuperäisessä "Pukija"-teatteriesityksessä Sirin roolin vuonna 1980.


title: Freddie Jones

text: 2000-luvulla Jones on vieraillut muun muassa televisiosarjoissa "Herrasmiesliiga" (2000), "Casualty" (2000, 2004), "Kyläsairaala" (2004) ja "Midsommerin murhat" (2004) sekä näytellyt elokuvissa "Ladies in Lavender" (2004) ja "The Libertine" (2004).


title: Kaisa Collin

text: Kaisa Collin (s. 16. huhtikuuta 1997) on suomalainen jalkapalloilija, pelipaikaltaan hyökkääjä. Hän edustaa PK-35:tä. Aiemmin hän on edustanut Gnistania ja Helsingin Jalkapalloklubia. Hän oli vuoden 2017 SM-liigakauden paras maalintekijä 20 maalilla.


title: Kaisa Collin

text: Collin pelasi ensimmäisen naisten maaottelunsa 7.4.2017 Puolaa vastaan. Hän on pelannut huhtikuun 2018 loppuun mennessä kymmenen naisten maaottelua ja tehnyt niissä kaksi maalia, joista yhden syyskuussa Portugalia vastaan ja yhden marraskuussa MM-karsintaottelussa Israelia vastaan


title: Aava Merikanto

text: Aava Merikanto (s. 6.8.2004) on suomalainen lapsinäyttelijä. Hän on esiintynyt muun muassa elokuvissa "Onneli ja Anneli" (2014), "Onnelin ja Annelin talvi" (2015), sekä "Onneli, Anneli ja salaperäinen muukalainen" (2017).


title: Lilja Lehto

text: Lilja Lehto (s. 2004) on suomalainen näyttelijä, joka on esiintynyt elokuvissa Onneli ja Anneli (2014), Onnelin ja Annelin talvi (2015) sekä Onneli, Anneli ja salaperäinen muukalainen (2017).


title: Valleyn rautatieasema

text: Valleyn rautatieasema () on rautatieasema Valleyn kylässä Angleseyn saarella, Walesissa. Se sijaitsee North Wales Coast Linen varrella.


title: Valleyn rautatieasema

text: Asema avattiin lokakuussa 1849. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiinkin 14. helmikuuta 1966. Se avattiin kuitenkin jälleen uudelleen 15. maaliskuuta 1982. Asemaa käytti 16 006 matkustajaa kaudella 2015–2016.


title: Vilma Hakala

text: Vilma Hakala (s. 28. elokuuta 1996) on suomalainen jalkapalloilija, pelipaikaltaan hyökkääjä. Hän edustaa Helsingin Jalkapalloklubia. Aiemmin hän on edustanut PK-35 Vantaata.


title: Vilma Hakala

text: Hakala pelasi ensimmäisen naisten maaottelunsa 7. huhtikuuta 2017 Puolaa vastaan. Hän on pelannut huhtikuun 2018 loppuun mennessä seitsemän naisten maaottelua.


title: Vilma Hakala

text: Vilma Hakalan isä on jalkapalloilija Jari ”Kille” Hakala, joka sekä pelaajana että valmentajana on edustanut pitkään Kiffeniä.


title: Rhosneigrin rautatieasema

text: Rhosneigrin rautatieasema on rautatieasema Rhosneigrin kylässä Angleseyn saarella, Walesissa. Se sijaitsee North Wales Coast Linen varrella.


title: Rhosneigrin rautatieasema

text: Asema avattiin toukokuussa 1907. Se suljettiin 1. tammikuuta 1917, mutta avattiin taas uudelleen 1. helmikuuta 1919. Asemaa käytti 16 160 matkustajaa kaudella 2015–2016.


title: Tŷ Croesin rautatieasema

text: Tŷ Croesin rautatieasema on rautatieasema Tŷ Croesin kylässä Angleseyn saarella, Walesissa. Se sijaitsee North Wales Coast Linen varrella.


title: Tŷ Croesin rautatieasema

text: Asema avattiin marraskuussa 1848. Sitä käytti 5 384 matkustajaa kaudella 2015–2016.


title: Juhani Salomaa

text: Juhani Salomaa (1946 – 1990) oli suomalainen päätoimittaja ja viihdekirjailija.


title: Juhani Salomaa

text: Kemistä kotoisin ollut Salomaa voitti 18-vuotiaana nuorten valtakunnallisen näytelmäkilpailun teoksellaan "Unelmat". Hän kirjoitti 1960-luvun puolivälistä lähtien oululaisen Kolmiokirjan lehtiin muun muassa Regina- ja Kulta-sarjoihin. Salomaa oli sitten Elämä-lehden toimittajana 1970-luvun alussa ja lehden päätoimittajana 1972–1974. Hän kehitti vuonna 1976 suomalaisen FinnWest-lännenlukemiston, jonka päähenkilönä oli villiin länteen muuttanut Härmän puukkojunkkari Juho Kaaponpoika Helapää eli Wild Finn. Salomaa toimitti lehteä 1976–1978 ja oli senkin jälkeen lehden pääkirjoittajana kirjottaen lehteen yhteensä toistasataa tarinaa.


title: Juhani Salomaa

text: Vuonna 1983 Salomaa kehitti yhdessä Kari Nenosen kanssa toisen villissä lännessä seikkailleen suomalaissankarin Hulkkosen, jonka seikkailuja ilmestyi Viihdeviikareiden kustantamina pokkareina. Salomaa kirjoitti vuosina 1979–1981 kahdeksan osaa Pekka Lipponen juniorin seikkailuja, toimitti 1980-luvulla avovaimonsa Marja-Liisa Vuopposen tekemiä Jerry Cotton -käännöksiä, kirjoitti yhden Kolmiokirjan kustantamassa Katariina-sarjassa vuonna 1982 ilmestyneen romanttisen pokkarin "Pako rakkauteen" sekä lisäksi kirjoitti pari täytenovellia Jerry Cotton -sarjaan.


title: Juhani Salomaa

text: Salomaa siirtyi Kolmiokirjalta Kalle-lehden päätoimittajaksi. Hän kirjoitti lehteen nimimerkillä "Kalle-Juhani" seksiaiheisia ”matkakertomuksia” ja pakinoita sekä lisäksi Hulkkos-novelleja ja sarjakuvatekstejä Ari Kutilan piirtämään sarjakuvaan. Salomaa oli myös usein matkanjohtajana lehden vuosina 1983–1987 lukijoilleen järjestämillä seksimatkoilla Espanjaan, Ruotsiin, Saksaan, Thaimaahan ja itäblokin maihin.


title: Juhani Salomaa

text: Salomaa kuoli sydänkohtaukseen Bangkokissa keväällä 1990.


title: Mimmi Nurmela

text: Mimmi Nurmela (s. 3. elokuuta 1996) on suomalainen jalkapalloilija, pelipaikaltaan puolustaja. Hän edustaa vantaalaista Pallokerho-35:tä.


title: Mimmi Nurmela

text: Nurmela pelasi vuonna 2017 ensimmäiset naisten maaottelunsa tammikuussa Slovakiaa vastaan, maaliskuussa Serbiaa vastaan ja huhtikuussa Tanskaa vastaan.


Luettelo Pyhärannan julkisista taideteoksista ja muistomerkeistä sisältää Pyhärannan kunnassa olevat pysyvät patsaat, muistomerkit ja muistolaatat.


Luettelo Nakkilan julkisista taideteoksista ja muistomerkeistä sisältää Nakkilan kunnassa olevat pysyvät patsaat, muistomerkit ja muistolaatat.


title: Wilhelm Hellesen

text: Frederik Louis Wilhelm Hellesen (s. 2. helmikuuta 1836 Kalundborg, Tanska – 22. joulukuuta 1892) oli tanskalainen keksijä ja teollinen suunnittelija. Vuonna 1887 hän suunnitteli ensimmäisen alkalipariston, mikä sai alkunsa Leclanchén parin tutkimisesta. Samana vuonna hän perusti Hellesens-paristotehtaan Valdemar Ludvigsenin (1861–1939) kanssa, joka auttoi paristojen jatkokehittämisessä. Vuonna 1889 hän myi ensimmäiset paristot Tanskan puhelinyritykselle. Wilhelm Hellesen kuoli vuonna 1892. Hänen leskensä jatkoi tehdastoimintaa vuoteen 1906, jolloin Ludvigsenista tuli tehtaan ainoa omistaja.


title: Antti Pennanen

text: Antti Pennanen -nimisiä henkilöitä ovat tai ovat olleet:


title: Book of Common Prayer

text: Book of Common Prayer on nimitys, jota käytetään anglikaanisen kirkon rukouskirjoista. Ensimmäisen kerran kirja julkaistiin vuonna 1549 kuningas Edvard VI:n hallituskaudella Englannin reformaation yhteydessä. Kirja sisältää ohjeita jumalanpalveluksiin ja sakramenttien toimittamiseen.


title: Rom (joki)

text: Rom (retoromaania, , ) on joki Alppien eteläpuolella Sveitsin ja Italian alueella. Joen pituus on 21 kilometriä.


title: Rom (joki)

text: Rom saa alkunsa Sveitsin Graubündenissä Val Müstairin alueelta, Reettisiltä Alpeilta, Ofenpassin solan eteläpuolelta noin 1 750 metrin korkeudesta. Joki laskee Adigeen Italian puolella Glurnsissa.


title: Rom (joki)

text: Romissa on Sveitsin puolella kaksi pientä vesivoimalaa.


title: Malo

text: Malo voi tarkoittaa seuraavia:


title: New York City Housing Authority

text: New York City Housing Authority (NYCHA) on New Yorkin kaupungin alaisuudessa toimiva järjestö, joka tarjoaa edullista asumista vähävaraisille ihmisille New Yorkin alueella. NYCHA:n 326 eri asuntoalueella on yhteensä yli 400 000 asukasta. NYCHA perustettiin vuonna 1934, ja sen ensimmäinen asuntoalue First Houses avattiin Lower East Siden naapurustossa seuraavan vuoden aikana.


title: David Cotterill

text: David Rhys George Best Cotterill (s. 4. joulukuuta 1987 Cardiff, Wales) on walesilainen jalkapalloilija. Pelipaikaltaan hän on oikea laitalinkki. Cotterill on vapaa pelaaja. Viimeksi hän edusti Birmingham Cityä vuosina 2014–2017.


title: David Cotterill

text: Cotterill on pelannut valtaosan urastaan Englannin mestaruussarjassa, jossa hän on edustanut Sheffield Unitedia, Swansea Cityä, Portsmouthia, Barnsleya, Doncaster Roversia, Birmingham Cityä ja Bristol Cityä yhteensä 271 ottelussa, joissa hän on tehnyt 32 maalia (tilanne 27. joulukuuta 2017).


title: David Cotterill

text: Englannin Valioliigassa Cotterill pelasi vuosina 2006–2007 Wigan Athleticissä 18 ottelua, joissa hän teki yhden maalin – 6. joulukuuta 2006 2–0-vierasvoitossa West Ham Unitedista.


title: David Cotterill

text: Cotterill kuului Walesin joukkueeseen EM-kilpailuissa 2016. Hän ei kuitenkaan pelannut turnauksessa.


title: Oulujoen koulu

text: Oulujoen koulu on Oulun Kirkkokankaan kaupunginosassa sijaitseva peruskoulu, jossa on luokat 1-6. Koulussa on noin 200 oppilasta.


title: Oulujoen koulu

text: Koulu aloitti toimintansa syyslukukaudella 1939 silloisessa Oulujoen kunnassa nimellä Oulujoen kirkonkylän kansakoulu. Ennen oman koulurakennuksen valmistumista koulu ehti toimia Iso-Saarelassa, Oulujoen pappilan kirkkopirtissä ja välillä myös kirkon sakastissa. Omaa koulutaloa oltiin suunniteltu jo aiemmin, mutta sotien vuoksi rakentaminen siirtyi vuosille 1948-1949. Rakennusliike Valjus rakensi koulutalon kunnan hankkimalle tontille Oulujoen kirkon lähettyville. Koulu laajennettiin lisäsiivellä vuonna 1955.


title: Bodorganin rautatieasema

text: Bodorganin rautatieasema on rautatieasema Bodorganin taajamassa lähellä Bethelin kylää Angleseyn saarella, Walesissa. Se sijaitsee North Wales Coast Linen varrella.


title: Bodorganin rautatieasema

text: Asema avattiin lokakuussa 1849. Sitä käytti 5 316 matkustajaa kaudella 2015–2016.


title: Gaerwenin rautatieasema

text: Gaerwenin rautatieasema oli rautatieasema Gaerwenin kylässä Angleseyn saarella, Walesissa. Se sijaitsi North Wales Coast Linen varrella kohdassa, jossa Anglesey Central Railway haarautui siitä.


title: Gaerwenin rautatieasema

text: Aseman avasi Chester & Holyhead Railway tammikuussa 1849. Siellä oli kaksi laituria. Itään menevien junien laiturilla oli kaksikerroksinen tiilinen asemarakennus ja toisella laiturilla puinen katos.


title: Gaerwenin rautatieasema

text: Anglesey Central Railway liittyi päärataan Gaerwenin aseman länsipuolella 16. joulukuuta 1864. Linjalla alkoi ensin tavaraliikenne ja seuraavana vuonna matkustajakuljetukset ensin Llangefniin ja lopulta Amlwchiin asti. Gaerwenista tuli tämän seurauksena tärkeä risteysasema.


title: Gaerwenin rautatieasema

text: Liikenne Gaerwenin asemalla alkoi vähentyä 1900-luvun jälkipuoliskolla. Sitä ehdotettiin suljettavaksi vuoden 1963 Beechingin leikkausten ensimmäisessä raportissa. Liikenne Amlwchin haaralla loppui 7. joulukuuta 1964, ja lopullisesti asema suljettiin 14. helmikuuta 1966. Samana päivänä suljettiin North Wales Coast Linen varrelta myös Llanfairin ja Valleyn asemat, mutta toisin kuin niitä, Gaerwenin asemaa ei ole avattu uudelleen.


title: Gaerwenin rautatieasema

text: Asemarakennus purettiin aseman sulkemisen jälkeen. Asema pysyi kuitenkin tavaraliikenteen käytössä 1980-luvulle asti. Nykyään asemasta ei ole jäljellä kuin laiturikummut ja hieman jäänteitä itään kulkevien junien laiturista.


title: Britannia Bridgen rautatieasema

text: Britannia Bridgen rautatieasema oli rautatieasema Pentirissä nykyisen Gwyneddin alueella, Walesissa. Se sijaitsi North Wales Coast Linen varrella Menainsalmen ylittävän Britannia Bridgen eteläpäässä.


title: Britannia Bridgen rautatieasema

text: Britannia Bridge avattiin vuonna 1850, ja se yhdisti Angleseyn saarella Llanfairista Holyheadiin ja Walesin mantereella Chesteristä Bangoriin kullkeneet radat yhdeksi linjaksi. Sillan eteläpäähän avattiin asema heinäkuussa 1851. Ajatuksena oli, että sillan lähistöllä asuneet pääsisivät kulkemaan junalla Angleseyyn.


title: Britannia Bridgen rautatieasema

text: Britannia Bridgen asemalla oli kaksi matalaa ja lyhyehköä laituria. Holyheadiin päin menevien junien laiturissa oli puinen reunus, maatäyte ja kevyttiili- tai sorapäällys. Toinen laituri sen sijaan oli tehty kokonaan puulankuista. Kummallakin laiturilla oli lamput. Britannia Bridge alkoi välittömästi laiturien päätyttyä. Asemalla pysähtyivät todennäköisesti vain paikallisjunat.


title: Britannia Bridgen rautatieasema

text: Sillan eteläpäässä asutus oli harvaa, ja niinpä Britannia Bridgen aseman käyttäjämäärä jäi luultavasti vähäiseksi. Se suljettiin jo 1. lokakuuta 1858. Samana päivänä sen korvaajaksi avattiin idemmäs radan varteen Menai Bridgen rautatieasema. Britannia Bridgen asema purettiin, eikä siitä ole enää jäljellä mitään merkkejä.


title: Yksityissijoittajan verotus Suomessa

text: Yksityissijoittajan verotus vaikuttaa suoraan hänen sijoitustoimintansa tuottavuuteen. Tästä syystä verotus tulee aina huomioida ennalta sijoituksesta aiheutuvien kustannusten osana. Tämä artikkeli käsittelee yksityishenkilön tekemien sijoitusten verotusta Suomessa.


title: Yksityissijoittajan verotus Suomessa

text: Verosuunnittelulla voidaan valita verotuksen kannalta järkevin vaihtoehto. Tällainen vaihtoehto on aina se, jossa maksetaan vähiten veroja. Verosuunnittelua ei kannata kuitenkaan viedä niin pitkälle, että se olisi ainut päätöksenteon vaikutin. Verotuksellisesti halvin vaihtoehto saattaa esimerkiksi haitata omaisuuden käytettävyyttä.


title: Yksityissijoittajan verotus Suomessa

text: Sijoittajalla voi olla verotuksellisesti kahdenlaisia talletusten korkotuloja: lähdeverotettavia korkoja ja pääomatuloina verotettavia korkoja. Lähdeverotettavista koroista peritään lopullinen 30 prosentin lähdevero (vuonna 2014) eikä näitä ilmoiteta veroilmoituksessa. Lähdeverotettavista koroista ei saa vähentää mitään niihin liittyviä kustannuksia.


title: Yksityissijoittajan verotus Suomessa

text: Muut korkotulot verotetaan pääomatulona progressiivisen veroasteikon mukaisesti. Ne ilmoitetaan veroilmoituksessa ja niihin liittyvät kustannukset ovat vähennyskelpoisia.


title: Yksityissijoittajan verotus Suomessa

text: Joukkovelkakirjojen luovutusvoittoja koskevia säännöksiä on tuloverolaissa vain kaksi. Niistä molemmat koskevat optiolainan ja vaihtovelkakirjalainan verotusta. Nämä kohdat ovat TVL 45.2 § ja TVL 47.3 §. Laintasoisia säännöksiä, jotka käsittelisivät velkakirjan arvonmuutosta ei ole. Joukkovelkakirjojen luovutuksiin sovelletaan useimmiten luovutusvoittoa tai -tappiota koskevia säännöksiä sekä oikeuskäytäntöä. Veronalaista luovutusta on esimerkiksi myynti jälkimarkkinoilla tai lunastus (joukkovelkakirjalainan takaisinmaksu). Hankintatapahtumina pidetään esimerkiksi merkintää emissiossa tai ostoa jälkimarkkinoilla. Joukkovelkakirjalaina voidaan myös periä tai saada lahjana.


title: Yksityissijoittajan verotus Suomessa

text: Verotuksessa keskeistä on erottaa velkapääoma ja korkosuoritus toisistaan. Velkapääomasta saatu voitto tai tappio on luovutusvoittojen ja -tappioiden säännöksien alaista. Korko-osa on joko korkotulon lähdeverosta annetun lain (KLähdeVL) eli lähdeverolain mukaan tai tuloverolain (TVL:n) mukaisena pääomatulona. Lähdeverolakia voi soveltaa vain Suomessa yleisesti verovelvollisten luonnollisten henkilöiden ja kuolinpesien osalta kotimaasta saatuihin korkotuloihin. Edellytyksenä on myös että joukkovelkakirjalaina on tarkoitettu yleisön merkittäväksi. Lähdeveroa ei peritä, jos lainasta ei ole laadittava esitettä arvopaperilainsäädännön mukaan. Tämä on tilanne yleensä instituutiosijoittajiin kohdistetuissa tarjouksissa, joissa arvopapereita tarjotaan yksinomaan kokeneille sijoittajille tai alle 150 sijoittajalle kutakin ETA-valtiota kohden. Myös tilanteessa jossa arvopaperia hankitaan vähintään 100 000 eurolla sijoittajaa kohden, ei lähdeveroa peritä. Lähdeverotus ei tule sovellettavaksi, vaikka edellä mainituissa tilanteissa tarjottaisiin lainaa Finanssivalvonnan tai muun vastaavan toimivaltaisen viranomaisen hyväksymän esitteen alla.


title: Yksityissijoittajan verotus Suomessa

text: Jos lainan laskee yleisön merkittäväksi liikkeelle Suomen valtio, Suomen Pankki, suomalainen kunta tai kuntayhtymä tai josta edellä mainitut ovat antaneet omavelkaisen takauksen sovelletaan lähdeverolakia myös joukkovelkakirjalainalle maksettuun korkoon. Tällaisissa tapauksissa ei ole velvoitetta antaa esitettä.


title: Yksityissijoittajan verotus Suomessa

text: Jos joukkovelkakirjalainan korkotulosta on peritty lähdeverolain mukainen lähdevero, korkotulo ei ole veronalaista tuloa tuloverotuksessa. Lähdevero on lopullinen vero. Lähdeveronalaisesta tulosta ei saa tehdä mitään vähennyksiä. Tällä on merkitystä tehtäessä sijoituksia velkarahalla.


title: Yksityissijoittajan verotus Suomessa

text: Joukkovelkakirjalainan pääoman osalta sovelletaan luovutusvoiton ja -tappion verotusta koskevia sääntöjä. Jos luovutushinta on suurempi kuin joukkovelkakirjalainan hankintameno ja kulut, sijoittajalle on syntynyt luovutuksesta voittoa. Hankintamenoon luetaan oikeuskäytännön mukaan pääomasta maksetun hinnan ohella muut hankinnasta välittömästi johtuneet menot, kuten merkintä- ja välityspalkkio. Myös arvonnousun vuoksi jälkimarkkinoilla maksettu ylihinta on katsottu oikeuskäytännössä osaksi joukkovelkakirjalainan hankintamenoa. Yleiseen liikkeeseen laskettua vaihdantakelpoista joukkovelkakirjalainaa voidaan pitää tuloverotuksessa arvopaperina. Tällä on merkitystä tappion verovähennyskelpoisuuden suhteen.


title: Yksityissijoittajan verotus Suomessa

text: Jälkimarkkinahyvitys on myyjälle viimeisestä koronmaksupäivästä myyntipäivään mennessä kertynyt korko. Jälkimarkkinahyvitystä ei pidetä ostajan hankintamenon osana, vaan se vähennetään pääomatulojen hankkimisesta aiheutuneena menona. Myyjän saama jälkimarkkinahyvitys on vastaavasti pääomatuloa.


title: Yksityissijoittajan verotus Suomessa

text: Veronalaista pääomatuloa on yleisesti kaikesta omaisuudesta saadut luovutusvoitot. Luovutustappioiden vähennyskelpoisuudesta on erillinen lainkohta. Näitä sovelletaan myös joukkovelkakirjalainoista saatuihin luovutusvoittoihin ja syntyneisiin luovutustappioihin.


title: Yksityissijoittajan verotus Suomessa

text: Yksityishenkilön asunnoista tai kiinteistöistä saama vuokratulo verotetaan lähes poikkeuksetta pääomatulona. Vuokratulosta voidaan verotuksessa vähentää tulojen hankkimiseen liittyvät kulut kuten hoitovastike, ylläpitokorjausten kulut sekä asunnon hankintaan liittyvän lainan korot.


title: Yksityissijoittajan verotus Suomessa

text: Vuokratulot verotetaan sen vuoden tulona, jona vuokranantaja on saanut tulon pankkitililleen taikka muutoin itselleen. Verotuksessa tätä kutsutaan kassaperiaatteeksi. Verotuksen ajankohdan kannalta ei ole merkitystä, miltä ajalta vuokratulo on kertynyt. Vuokranantaja voi esimerkiksi saada jonain vuonna vain 11 kuukauden vuokran ja vastaavasti seuraavana vuonna 13 kuukauden vuokran, esimerkiksi vuokralaisen tilapäisen maksukyvyttömyyden vuoksi. Vuokranantajaa verotetaan ensimmäisenä vuonna 11 kuukaudelta saaduista vuokratuloista ja seuraavana vuonna 13 kuukaudelta.


title: Yksityissijoittajan verotus Suomessa

text: Tässä osakkeilla tarkoitetaan vain osakeyhtiön osakkeita - ei asunto-osakeyhtiön tai kiinteistöosakeyhtiön osakkeita. Osakekaupasta aiheutuvat kustannukset muodostuvat arvopaperinvälittäjän perimistä kaupankäyntikuluista ja osakkeiden säilytyskuluista. Kaupankäyntikulut voi vähentää verotuksessa vasta, kun ne luovutetaan eteenpäin ja lasketaan luovutusvoiton määrä. Säilytyskulut voidaan vähentää vuotuisina pääomatuloihin kohdistuvina tulonhankkimismenoina siitä riippumatta, onko menon maksuvuonna sijoittajalla ollut pääomatuloja. Tulonhankkimiskulut voi vähentää vain 50 euroa ylittävältä osalta. Jos pääomatuloja ei ole ollut, vähennetään kulut 50 eur ylittävältä osalta alijäämähyvityksen kautta.


title: Yksityissijoittajan verotus Suomessa

text: Osakeyhtiöt voivat olla joko yksityisiä tai julkisia osakeyhtiöitä. Yksityisen osakeyhtiön osakkeilla ei voi käydä kauppaa pörssissä, vaan kauppa voidaan suorittaa esimerkiksi monenkeskisessä kaupankäyntijärjestelmässä eli ns. vaihtoehtoisella markkinapaikalla (engl. "multilateral trading facility, MTF"). Suomen ainut monenkeskinen kaupankäyntijärjestelmä on First North Finland. Julkinen osakeyhtiö voi puolestaan hakeutua lain ehdot täyttäessään arvopaperipörssiin, kuten Helsingin Pörssiin. Julkinen osakeyhtiö voi halutessaan käydä kauppaa sekä arvopaperipörssissä että monenkeskisellä kauppapaikalla.


title: Yksityissijoittajan verotus Suomessa

text: Osakkeista saatavaa tuottoa kutsutaan osingoksi. Osingon verotukseen vaikuttaa se, onko yhtiö listattu vai listaamaton. Sekä julkiset että yksityiset yhtiöt voivat olla listattuja. Listattuja eli julkisesti noteerattuja ovat ovat kaikki yhtiöt, joiden osakkeilla käydään kauppaa Helsingin pörssissä eli OMX Helsingin listoilla, mukaan luettuna First Northin monenkeskisen kaupankäyntijärjestelmän välitystoiminta. Lisäksi listattuina pidetään muualla maailmassa viranomaisen valvonnassa olevia markkinapaikkoja. Yhtiö on listattu, jos yksikin sen osakesarja on listattuna. Listaamaton yhtiö on täysin julkisen kaupan ulkopuolella.


title: Yksityissijoittajan verotus Suomessa

text: Listaamattoman yhtiön osakkeiden myynistä laaditaan yleensä kauppakirja. Kauppakirjan sisällöstä ei ole erikseen säädetty osakeyhtiölaissa tai muualla. Käytännössä kauppakirjassa on kuitenkin oltava ainakin myyjä, ostaja, myytävien osakkeiden lukumäärä ja numerot, vastike sekä omistus- ja hallintaoikeuden siirtymispäivä. Listaamattomien osakkeiden ostajan on maksettava varainsiirtoveroa 1,6 prosenttia osakkeiden kauppahinnasta (vuonna 2014). Vero tulee maksaa kahden kuukauden kuluessa. Ennen maksua ostajaa ei voida listata osakasluetteloon.


title: Yksityissijoittajan verotus Suomessa

text: Listatun osakeyhtiön osakkeilla arvopaperipörssissä tai monenkeskisessä kaupankäyntijärjestelmässä käytävä kauppa kirjataan osakkeenomistajan arvo-osuustilille. Osakkeiden osto ja myynti hoituu arvopaperivälittäjien kuten pankkien ja sijoituspalveluyrityksien kautta. Ostajan ei tarvitse maksaa varainsiirtoveroa listatun yhtiön osakkeista, kun kauppa tehdään arvopaperinvälittäjää käyttäen.


title: Yksityissijoittajan verotus Suomessa

text: Sijoittajan ostaessa suomalaisen julkisen osakeyhtiön osakkeet ulkomaiselta arvopaperinvälittäjältä, kaupasta ei yleensä tarvitse maksaa Suomeen varainsiirtoveroa. Ehtona on että kauppapaikan on oltava säännelty markkina joko "Kaupankäynnistä rahoitusvälineillä" annetussa laissa tai Euroopan talousalueella. Varainsiirtoverosta ovat vapaita myös muut markkinapaikat maailmalla, jotka ovat viranomaisvalvonnassa, säänneltyjä ja kyseinen valtio on hyväksynyt veroaisioissa annettavaa keskinäistä virka-apua koskevan yleissopimuksen. Muuten varainsiirtoveroilmoitus on annettava kahden kuukauden kuluessa kaupasta. Vaikka osto olisi Suomessa varainsiirtoverovapaa, sijoittaja voi joutua maksamaan ulkomailla joitain paikallisia veroluonteisia maksuja.


title: Yksityissijoittajan verotus Suomessa

text: Listatun yhtiön osingoista saatu tulo on yksityishenkilölle kokonaan pääomatuloa, mutta vain 85 % tulosta on veronalaista. Loput 15% on verovapaata tuloa.


title: Yksityissijoittajan verotus Suomessa

text: Listaamattomasta yhtiöstä saatu osinkotulo jaetaan verotuksessa ansio- ja pääomatuloksi. Osinkotulon verotus poikkeaa siis huomattavasti listatuista yhtiöistä. Listaamattoman yhtiön osinkoon vaikuttaa yhtiön nettovarallisuus eli varojen ja velkojen erotus osingonjakoa edeltäneen kalenterivuoden tilikauden päättymishetkellä. Nettovarallisuus jaetaan ulkona olevien osakkeiden lukumäärällä, jolloin saadaan yhden osakkeen arvo. Tähän arvoon voidaan kuitenkin tehdä tietyin edellytyksin myöhemmin osakaskohtaisia oikaisuja, jotka ovat vähennyksiä osakkeen arvosta, mikä saattaa nostaa ansiotulona verotettavan osuuden määrää.


title: Yksityissijoittajan verotus Suomessa

text: Listaamattoman yhtiön osinkotuloa verotetaan kevyemmin, kun osinko on yhden osakkeen arvolle laskettuna 8% vuotuinen tuotto tai alle. Tällöin veronalaista pääomatuloa on vain 25 % ja loput 75% on verovapaata. Tällaista osinkotuloa voi saada enintään 150 000 euroa vuodessa. Ylimenevästä osasta 85% on veronalaista pääomatuloa ja 15% verovapaata.


title: Yksityissijoittajan verotus Suomessa

text: Sekä listaamaton että listattu yhtiö toimittavat ennakonpidätyksen osinkotulosta. Ennakonpidätys on 7,5%. Kun osinkoa maksetaan yli 150 000 euroa, on pidätys ylimenevästä osingosta 27%.


title: Osado (D32)

text: Osado (runkonumero D32) oli Espanjan laivaston vuonna 1951 vesillelaskettu Audaz-luokan hävittäjä.


title: Osado (D32)

text: Alus tilattiin Ferrolista, missä köli laskettiin 3. elokuuta 1945. Alus laskettiin vesille 4. syyskuuta 1951 ja otettiin palvelukseen 26. tammikuuta 1955.


title: Osado (D32)

text: Alus poistettiin palveluksesta vuonna 1972.


title: Meteoro (D33)

text: Meteoro (runkonumero D33) oli Espanjan laivaston vuonna 1951 vesillelaskettu Audaz-luokan hävittäjä.


title: Meteoro (D33)

text: Alus tilattiin Ferrolista, missä köli laskettiin 3. elokuuta 1945. Alus laskettiin vesille 4. syyskuuta 1951 ja otettiin palvelukseen 30. marraskuuta 1955.


title: Meteoro (D33)

text: Alus poistettiin palveluksesta vuonna 1975.


title: Furor (D34)

text: Furor (runkonumero D34) oli Espanjan laivaston vuonna 1955 vesillelaskettu Audaz-luokan hävittäjä.


title: Furor (D34)

text: Alus tilattiin Ferrolista, missä köli laskettiin 3. elokuuta 1945. Alus laskettiin vesille 24. helmikuuta 1955 ja otettiin palvelukseen 9. syyskuuta 1960.


title: Furor (D34)

text: Alus poistettiin palveluksesta vuonna 1974.


title: Rayo (D35)

text: Rayo (runkonumero D35) oli Espanjan laivaston vuonna 1951 vesillelaskettu Audaz-luokan hävittäjä.


title: Rayo (D35)

text: Alus tilattiin Ferrolista, missä köli laskettiin 3. elokuuta 1945. Alus laskettiin vesille 4. syyskuuta 1951 ja otettiin palvelukseen 26. tammikuuta 1956.


title: Rayo (D35)


title: Ariete (D36)

text: Ariete (runkonumero D36) oli Espanjan laivaston vuonna 1955 vesillelaskettu Audaz-luokan hävittäjä.


title: Ariete (D36)

text: Alus tilattiin Ferrolista, missä köli laskettiin 3. elokuuta 1945. Alus laskettiin vesille 24. helmikuuta 1955 ja otettiin palvelukseen 7. helmikuuta 1961.


title: Ariete (D36)

text: Alus poistettiin palveluksesta vuonna 1966.


title: Temerario (D37)

text: Temerario (runkonumero D37) oli Espanjan laivaston vuonna 1960 vesillelaskettu Audaz-luokan hävittäjä.


title: Temerario (D37)

text: Alus tilattiin Ferrolista, missä köli laskettiin 14. heinäkuuta 1945. Alus laskettiin vesille 29. maaliskuuta 1960 ja otettiin palvelukseen 16. maaliskuuta 1964.


title: Temerario (D37)


title: Intrépido (D38)

text: Intrépido (runkonumero D38) oli Espanjan laivaston vuonna 1961 vesillelaskettu Audaz-luokan hävittäjä.


title: Intrépido (D38)

text: Alus tilattiin Ferrolista, missä köli laskettiin 14. heinäkuuta 1945. Alus laskettiin vesille 15. helmikuuta 1961 ja otettiin palvelukseen 25. maaliskuuta 1965.


title: Intrépido (D38)

text: Alus poistettiin palveluksesta vuonna 1982.


title: Relámpago (D39)

text: Relámpagio (runkonumero D39) oli Espanjan laivaston vuonna 1961 vesillelaskettu Audaz-luokan hävittäjä.


title: Relámpago (D39)

text: Alus tilattiin Ferrolista, missä köli laskettiin 14. heinäkuuta 1945. Alus laskettiin vesille 26. syyskuuta 1961 ja otettiin palvelukseen 7. heinäkuuta 1965.


title: Relámpago (D39)


title: Pyhän Marian kirkko (Pentraeth)

text: Pyhän Marian kirkko on keskiaikainen kirkkorakennus Pentraethin kylässä, Angleseyssä, Walesissa. Tarkkaa rakentamisajankohtaa ei tunneta, mutta todennäköisimmin kirkko on rakennettu 1100-1300-lukujen välillä. Se on vuodesta 1968 ollut Grade II -luokan suojelukohde.


title: Pyhän Marian kirkko (Pentraeth)

text: Pohjoisseinässä on tukittu oviaukko. Kirkko restauroitiin vuonna 1882 arkkitehti Henry Kennedyn johdolla, jolloin itäseinä rakennettiin kokonaan uudestaan ja eteläinen kuisti lisättiin.


title: Tienamysiini

text: Tienamysiini (CHSNO) on β-laktaameihin kuuluva orgaaninen yhdiste. Yhdisteellä on antibioottisia ominaisuuksia, mutta se ei sovellu käytettäväksi lääkkeenä epästabiiliutensa vuoksi. Tienamysiinin rakenne on kuitenkin perusta karbapeneemiantibiooteille.


title: Tienamysiini

text: Huoneenlämpötilassa tienamysiini on väritöntä tai valkoista kiteistä ainetta. Se on hygroskooppista eli imee kosteutta. Tienamysiinin eristivät Merckin tutkijat vuonna 1974 "Streptomyces cattleya"-bakteerin kasvatusliemestä. Tienamysiinin rakenne koostuu laktaamirenkaasta, johon on kiinnittynyt hydroksietyyliryhmä. Laktaamirengas on myös fuusioitunut tyydyttymättömän viisiatomisen renkaan kanssa. Tienamysiini on optisesti aktiivista ja sen ominaiskiertokyky vesiliuoksessa on +82,7. Yhdiste liukenee veteen ja vähäisessä määrin metanoliin. Tienamysiini on suhteellisen epästabiili ja on vesiliuoksessa stabiili ainoastaan pH-alueella 2–5 ja suhteellisen laimeina liuoksina. Tienamysiinillä on antibioottisia ominaisuuksia ja se tehoaa niin grampositiivisiin kuin gramnegatiivisiin bakteereihin. Se on myös resistentti useiden bakteerien laktamaasientsyymeille ja tämä johtuu laktaamirenkaaseen liittyneestä hydroksietyyliryhmästä.


title: Tienamysiini

text: "Streptomyces cattleya"-bakteeri biosyntetisoi tienamysiinin fuusioituneen β-laktaamirenkaan glutamiini- ja etikkahapoista, rikkiä sisältävä kysteinyyliamiini sivuketju on peräisin kysteiiniaminohaposta ja hydroksyylietyyliryhmä on peräisin metioniiniaminohaposta. Koska tienamysiinin rakenne on suhteellisen epästabiili ja yhdiste liukenee huonosti orgaanisiin liuottimiin, on sen eristäminen sitä tuottavan bakteerin kasvatusliemestä uuton avulla vaikeaa. Yhdisteen valmistamiseen on pyritty kehittämään kemiallisia synteesejä, joita on niin raseemisen seoksen muodostavia kuin enantiopuhtaita kokonaissynteesejä.


title: Marqués de la Ensenada (D43)

text: Marqués de la Ensenada (runkonumero D43) oli Espanjan laivaston vuonna 1955 vesillelaskettu Oquendo-luokan hävittäjä.


title: Marqués de la Ensenada (D43)

text: Alus tilattiin Ferrolista, missä köli laskettiin 4. syyskuuta 1951. Alus laskettiin vesille 15. heinäkuuta 1959. Alus siirrettiin Cartagenaan, missä se laskettiin vesille 2. maaliskuuta 1968 ja otettiin palvelukseen 10. syyskuuta 1970.


title: Marqués de la Ensenada (D43)

text: Alus poistettiin palveluksesta marraskuussa 1988.


title: Tiina Paju

text: Tiina Inkeri Paju (s. 5. kesäkuuta 1959 Tampere) on suomalainen graafikko, joka tunnetaan sarjakuvien, lehtien ja kirjojen kuvittajana.


title: Tiina Paju

text: Tiina Paju syntyi Pentti Pajun ja Elsa Hyypiön perheeseen. Hän valmistui taiteiden maisteriksi Taideteollisesta korkeakoulusta vuonna 2005. Sari Luhtasen kanssa hän on julkaissut "Maisa & Kaarina" -sarjakuva-albumeja, -kalentereita ja -kirjoja vuodesta 1989. Sarjakuvia hän on piirtänyt eri lehtiin. Kirjojen ohella Paju on kuvittanut useita lehtiä, kuten Suomen Kuvalehti, Kotiliesi, Anna, Valitut Palat, Kotilääkäri ja Helsingin Sanomat. Kemin sarjakuvapäivien "Strippi Lempi" -palkinnon vuoden parhaasta sarjakuvastripistä Paju sai Luhtasen kanssa 1991.


title: Tiina Paju

text: Paju sai yhdessä Sari Luhtasen kanssa vuoden 2019 Puupäähattu-palkinnon sarjakuvasta Maisa ja Kaarina.


title: Future Hearts

text: Future Hearts on yhdysvaltalaisen pop-punk-yhtye All Time Lowin viides studioalbumi, jonka julkaisi Hopeless Records 3. huhtikuuta 2015. Yhtye järjesti Future Hearts Tour -kiertueen Yhdysvalloissa Issues-, Tonight Alive- ja Statechamps-yhtyeiden kanssa keväällä vuonna 2015.


Luettelo Karvian julkisista taideteoksista ja muistomerkeistä sisältää Karvian kunnassa olevat pysyvät patsaat, muistomerkit ja muistolaatat.


title: Victorin-Hippolyte Jasset

text: Victorin-Hippolyte Jasset (30. maaliskuuta 1862 Fumay, Ardennes – 22. kesäkuuta 1913 Pariisi) oli ranskalainen elokuvaohjaaja. Hänet tunnetaan yhtenä varhaisen mykkäelokuvan edelläkävijöistä.


title: Victorin-Hippolyte Jasset

text: Kuvanveistoa opiskellut Jasset aloitti uransa teatterin puvustajana ja lavastajana. Vuonna 1900 hän ohjasi suuren pantomiimin Pariisin Hippodrome-teatterissa, jossa hän tutustui myöhempään yhteistyökumppaniinsa Georges Hatotiin. Jasset ja Hatot tekivät vuosina 1905–1910 elokuvia muun muassa Gaumont, Eclipse, Éclair, Raleigh & Robert ja mahdollisesti Pathé-Frères -yhtiölle. Suosittua "Nick Carter" -etsiväsarjaa (1908) seurasivat muun muassa lännenelokuvasarja "Riffle Bill" (1908–1909), "Morgan le pirate" (1909), "Meskal le contrebandier" (1909) ja "Docteur Phantom" (1909).


title: Victorin-Hippolyte Jasset

text: Erottuaan Hatotista vuonna 1910 Jassetista tuli Éclairin Épinay-sur-Seinen-studioiden taiteellinen johtaja. Siellä hän teki joukon taide-elokuvia kuten Gustave Flaubertin romaaniin perustuva "Hérodiade" (1910). Vuonna 1911 Jasset palasi rikoselokuvien pariin Léon Sazien Zigomar-hahmoon perustuvalla samannimisellä elokuvalla. Se oli valtava kansainvälinen menestys ja sai kaksi jatko-osaa, "Zigomar contre Nick Carter" (1912) ja "Zigomar peau d’anguille" (1913). Jassetin "Zigomar" vaikutti Louis Feuilladen "Fantomas"-sarjaan ja hänen ”runolliseen realismiinsa”.


title: Victorin-Hippolyte Jasset

text: Jasset teki myös muita tyylilajeja edustavia elokuvia kuten Émile Zola -sovituksen "Au pays des ténèbres" (1912), realistisen melodraaman "Rédemption" (1912) ja Gaston Lerouxin teokseen perustuvan tieteisfantasian "Balaoo" (1912). Jassetin viimeinen ohjaustyö oli Josette Andriotin tähdittämä viihde-elokuvan merkkiteos "Protéa" (1913). Ohjaaja kuoli äkillisesti leikkauksen jälkeen.


title: Vince Foster

text: Vincent Walker "Vince" Foster Jr. (15. tammikuuta 1945 Hope, Arkansas – 20. heinäkuuta 1993 Fairfaxin piirikunta, Virginia) oli yhdysvaltalainen lakimies ja presidentti Bill Clintonin varaneuvonantaja ("Deputy White House Counsel").


title: Vince Foster

text: Ennen Valkoisessa talossa työskentelyä Foster oli osakkaana Rose-nimisessä lakimiestoimistossa Arkansasin Little Rockissa. Hänet valittiin Bill Clintonin varaneuvonantajaksi alkuvuodesta 1993. Varaneuvonantaja hän hoiti erilaisia lakiasioita ja osallistui muun muassa uuden korkeimman oikeuden tuomarin valintaprosessiin. Neuvonantajana toimiessaan Foster valitti läheisilleen kärsivänsä voimakkaasta stressistä ja hän sairastui ilmeisesti masennukseen. 20. heinäkuuta 1993 Foster ampui itsensä virginialaisessa puistossa.


title: Vince Foster

text: Fosterin kuolemaa tutkittiin tarkasti ja ainakin Yhdysvaltain puistopoliisi, Valkoinen talo, kongressi ja riippumaton selvitysmies tekivät tapahtumista omat tutkimuksensa. Kaikkien tutkimusten lopputulos oli, että Foster surmasi itsensä. Tästä huolimatta varsinkin Clintonien poliittiset vastustajat ovat levittäneet salaliittoteoriaa, jonka mukaan Fosterilla olisi ollut jotakin salaista tietoa Whitewater-skandaalista ja että hänet olisi sen vuoksi surmattu. Muun muassa Jerry Falwell, Donald Trump ja tämän poika Donald Trump Jr. ovat jatkaneet tämän salaliittoteorian levittämistä.


title: Tuuli Vuorma

text: Tuuli Vuorma (s. 1988) on suomalainen, aiemmin Tampereella asunut, nykyään Nokialla asuva kirjailija, joka kirjoittaa Roistoakatemia-fantasiakirjasarjaa. Sen ensimmäinen osa, Caapparin kääty, ilmestyi keväällä 2017, ja se on ehdolla vuoden 2018 Topelius-palkinnon saajaksi. Tuuli Vuorma on koulutukseltaan tradenomi ja kirjoittaa varsinaisen työnsä ohessa.


title: Pankkien sosialisointi

text: Pankkien sosialisointi oli eräissä maissa 1970- ja 1980-luvuilla kannatusta saavuttanut yhteiskunnallinen pyrkimys.


title: Pankkien sosialisointi

text: Suomessa pankkien sosialisointi tuli ajankohtaiseksi 1970-luvun lopulla. SAK, sosialistiset nuorisojärjestöt ja TUL vaativat sosialisointia. Vaatimuksen taustalla oli Kaj Bärlundin vuonna 1976 Sosialistinen politiikka -lehteen kirjoittama artikkeli, jossa Bärlund vaati liikepankkien ja vakuutuslaitosten saattamista yhteiskunnan haltuun.


title: Pankkien sosialisointi

text: Joukko vasemmistolaisia kansanedustajia teki vuonna 1979 lakialoitteen, jonka mukaan valtioneuvosto olisi nimittänyt enemmistön liikepankkien hallintoneuvoston jäsenistä. Hallintoneuvoston tehtävä oli valvoa pankin johtokuntaa ja valita sen jäsenet sekä toimitusjohtaja. Lisäksi valtioneuvosto olisi saanut valita kolmasosan pankin tilintarkastajista. Pankin osakkeenomistajat olisivat saaneet oikeuden vaatia valtiota lunastamaan omistamansa osakkeet. Aloitteen allekirjoittivat mm. Kaj Bärlund, Tarja Halonen, Tellervo Koivisto, Lasse Lehtinen, Liisa Jaakonsaari, Matti Ahde, Jacob Söderman, Ulf Sundqvist, Pirkko Työläjärvi, Kaarina Suonio ja Erkki Liikanen. Aloite kuitenkin hautautui hiljaisuuteen, eikä siitä koskaan keskusteltu eduskunnassa.


title: Pankkien sosialisointi

text: Vuonna 1985 joukko kansanedustajia teki uudelleen lähes samansisältöisen aloitteen. Tälläkin kertaa aloite tehtiin Kaj Bärlundin johdolla. Allekirjoittajina olivat nyt mm. Tarja Halonen, Reino Paasilinna, Antti Kalliomäki, Arja Alho ja Paavo Lipponen. Aloite lähetettiin lausunnolle valiokuntaan, josta se ei koskaan palannut.


title: Pankkien sosialisointi

text: Sosialisointikeskustelu loppui 1980-luvun jälkipuoliskolla. Tähän olivat osasyinä taloudellisen kasvun kiihtyminen ja kansalaisten varallisuuden kasvaminen. Markkinatalous näytti toimivan hyvin. Myös länsimaissa valtaan noussut uusliberalismi ja Neuvostoliiton romahtaminen johtivat siihen, ettei vanhoille ajatuksille ollut tilaa.


title: Pankkien sosialisointi

text: Ruotsissa valtio sai 1970-luvun puolivälissä oikeuden asettaa kaksi edustajaa liikepankkien hallintoon. Yksi edustajista oli sosiaalidemokraattisesta puolueesta, yksi porvareista.


title: Pankkien sosialisointi

text: Norjassa tehtiin 1970-luvulla muutos, jonka mukaan enemmistön pankkien edustajiston jäsenistä valittiin parlamentaarisesti. 1980-luvun alussa määräystä lievennettiin niin, että liikepankkien edustajistosta 3/15 nimesi suurkäräjät ja 4/15 pankin henkilöstö, omistajien nimetessä edustajista 8/15. Norjassa pankin edustajisto vastasi suurin piirtein Suomen hallintoneuvostoa.


title: Pankkien sosialisointi

text: Ranskassa liikepankkeja sosialisoitiin ja yhteiskunnan vaikutusvaltaa kasvatettiin rahamarkkinoilla presidentti François Mitterandin aikana.


title: Gruffudd ap Cynan

text: Gruffudd ap Cynan (n. 1055 Dublin, Irlanti – 1137) oli Walesin alueella sijainneen Gwyneddin kuningas 1081–1137. Hän syntyi Dublinissa, jossa hänen isänsä Cynan ab Iago oli maanpaossa. Gruffudd valtasi Gwyneddin kruunun 1081, mutta hänet vangittiin pian tämän jälkeen. Gruffudd palasi kuninkaaksi 1099 ja hallitsi Gwyneddiä sen jälkeen kuolemaansa asti.


title: Gruffudd ap Cynan

text: Gruffudd ap Cynan syntyi Dublinissa, jossa hänen isänsä Cynan ab Iago oli maanpaossa. Gruffuddin äiti Rhagnell oli Dublinin norjalaisia. Gruffudd kuului walesilaiseen hallitsijasukuun, ja hänen isoisänsä Iago ab Idwal ap Meurig oli hallinnut Gwyneddia vuonna 1039 tapahtuneeseen murhaansa asti.


title: Gruffudd ap Cynan

text: Iagon murhan jälkeen Gwyneddia hallitsi muutamia vuosikymmeniä eri vallananastajat. Gruffudd ylitti Irlanninmeren vuonna 1075 aikeenaan saada takaisin isänperintönsä. Gruffuddin sotaretki alkoi voitokkaasti, mutta toinen kruunua tavoitellut walesilainen Trahaearn ap Caradog ajoi takaisin Irlantiin. Gruffud palasi Walesiin vuonna 1081, jolloin hänellä oli tukena skandinaavisia ja irlantilaisia joukkoja. Hän kukisti Trahaearnin Mynydd Carnin taistelussa ja otti Gwyneddin kruunun.


title: Gruffudd ap Cynan

text: Gruffud ei ehtinyt olla kauaa kuninkaana, kun hänen omat miehensä pettivät hänet. Gruffud oli useita vuosia normannijaarli Hugh d’Avranchesin vankina. Hän pakeni Irlantiin vuonna 1098. Seuraavana vuonna Gruffud palasi jälleen Walesiin, ja hän onnistui Norjan kuninkaan Maunu Paljassäären avulla ajamaan normannit pois Walesin pohjoisosista. Grufudd teki vuonna 1101 Englannin kuninkaan Henrik I:n kanssa sopimuksen, joka takasi Gruffuddille valta-aseman suureen osaan Gwyneddia.


title: Gruffudd ap Cynan

text: Gruffudin pojat Owain Gwynedd ja Cadwaladr ap Gruffydd laajensivat isänsä valtakuntaa ja valtasivat Gwyneddille uusia alueita. Gruffudd hallitsi kuolemaansa 1137 asti. Hänen kautensa tunnetaan kukoistuksen aikana, ja hän rakennutti uudelleen muun muassa viikinkien vuonna 1073 tuhoaman Bangorin katedraalin, jonne Gruffud myös haudattiin.


title: Gruffudd ap Cynan

text: Gruffud on ainoa keskiaikainen Walesin hallitsija, jonka aikalaiselämäkerta on säilynyt. Alkuperäinen latinankielisen alkuperäisteoksen uskotaan hävinneen, mutta siitä on säilynyt sen käännös keskikymrille. On kuitenkin mahdollista, että eräs 1500-luvulta peräisin oleva latinankielinen teos on kopio alkuperäisestä. Muita tunnettuja latinankielisiä teoksia on pidetty käännöksinä kymrinkielisestä käännöksestä. Alkuperäisen elämäkerran kirjoittaa ei tiedetä, mutta tämä oli todennäköisesti kirkonmies ja teos kirjoitettiin luultavasti 1100-luvun lopulla. Teoksen tarinan todenperäisyydestä on kiistelty. Selvää on, että teoksen tarkoituksena oli pönkittää Gruffuddin ja näin myös hänen jälkeläisten legitimiteettiä Gwyneddin hallitsijoina.


title: Marjukka Paunila

text: Helena Marjukka Paunila (s. 23. toukokuuta 1949 Helsinki) on suomalainen taidemaalari.


title: Marjukka Paunila

text: Paunila syntyi vaununtarkastaja Unto Paunilan ja Sally Kopran perheeseen. Hänen puolisonsa 1973–2003 oli tietohallintoasiantuntija Sakari Katajala. Paunila tuli ylioppilaaksi 1969 ja opiskeli Suomen Taideakatemian koulussa 1969–1973. Taiteilijan pedagogisia opintoja hän suoritti Taideteollisessa korkeakoulussa 1996–2000. Vapaa taiteilija Paunila on ollut vuodesta 1973. Hän on pitänyt useita kutsu- ja yksityisnäyttelyitä Suomessa ja ulkomailla, samoin kuin osallistunut yhteisnäyttelyihin ja saanut töistään palkintoja ja tunnustuksia. Paunila on osallistunut aktiivisesti taiteisiin liittyvien ja niitä tukevien yhdistysten ja säätiöiden toimintaan, hän on Taidemaalariliiton kunniajäsen vuodesta 2005. Hänen teoksiaan on sekä julkisissa että yksityisissä kokoelmissa ja taidemuseoissa Suomessa ja ulkomailla. Valtion taiteilijaeläke Paunilalle myöönettiin 2010.


title: Marjukka Paunila

text: Paunilan julkisia töitä ovat muun muassa seuraavat:


title: Marjukka Paunila

text: Paunila on maalannut muotokuvat muun muassa seuraavista henkilöistä:


title: Aatto Hosiaisluoma

text: Aatto Sylvester Hosiaisluoma (s. 31. joulukuuta 1927 Ruokolahti) on suomalainen eläkkeellä oleva Tampereen yliopiston kunnallistalouden yliopettaja.


title: Aatto Hosiaisluoma

text: Hosiaisluoman vanhemmat olivat tilanhoitaja, agrologi Kalle Oskari Hosiaisluoma ja Tyyne Kustaava Romppanen. Hän pääsi ylioppilaaksi 1948, suoritti kunnallistutkinnon Yhteiskunnallisessa korkeakoulussa 1951 ja valmistui valtiotieteen kandidaatiksi 1955.


title: Aatto Hosiaisluoma

text: Hosiaisluoma oli Oulun läänin Pyhäjärven kunnanjohtajana 1955–1957 ja vuonna 1955 perustetun Pyhäjärven Sanomat -paikallislehden ensimmäisenä päätoimittajana. Hän oli Suomen kunnallisliiton (entinen Maalaiskuntien liitto) tilintarkastustoimen johtajana 1957–1960 ja sen jälkeen Yhteiskunnallisen korkeakoulun ja myöhemmin Tampereen yliopiston kunnallistalouden lehtorina 1961–1971 sekä kunnallistalouden yliopettajana vuodesta 1972 ja vt. apulaisprofessorina vuodesta 1973. Hosiaisluoma jäi eläkkeelle 1991.


title: Mika Holopainen

text: Olli Mika Einar Holopainen (23. joulukuuta 1963 Helsinki – 27. joulukuuta 2017 Jyväskylä) oli suomalainen voimisteluvalmentaja ja voimistelija. Holopainen aloitti valmennusuransa voimistelu-uransa päätyttyä. Holopaisen valmennusuran huippuhetki oli Jani Tanskasen rekin maailmanmestaruus vuonna 1997. Holopainen toimi valmennuspäällikkönä Jyväskylän Voimistelijoissa. Hän oli mukana myös Suomen maajoukkueen valmennuksessa. Holopainen kuoli sairauskohtaukseen 27. joulukuuta 2017.


title: Dots and Loops

text: Dots and Loops on brittiläisen alternative rock - yhtye Stereolabin viides studioalbumi, jonka julkaisi Duophonic Records ja Elektra Records 22. syyskuuta 1997. Kappale "Parsec" esiintyy Volkswagenin automainoksessa.


title: Llandowin lento-onnettomuus

text: Llandowin lento-onnettomuus onnettomuus tapahtui 15.30 sunnuntaina 12. maaliskuuta 1950 ja siinä kuoli 80 henkilöä. Ainoastaan 3 ihmistä selvisi "Star Girl"iksi kutsutun Avro Tudor V -koneen pakkolaskusta. Kone oli nelmoottorinen potkurikone, ja se oli ollut mukana Berliiniin ilmasillassa. Konetyyppi perustui Avro Lincoln pommikoneeseen. Tämä onnettomuus oli aikoinaan maailman pahin lentonnettomuus.


title: Llandowin lento-onnettomuus

text: Abercarn, Riscan ja Llanharan rugby seurojen kaikki pelaajat menehtyivät. Silminnäkijät kertoivat että "Star Girl lähestyi" lähestyi hyvin matalalla R.A.F:n Llandowin kenttää Vale of Glamorganissa. Koneen lentäjä yritti saada korkeutta, ja kone nousikin ensin mutta sitten se sakkasi, oikea siivenkärki osui maahan jonka seurauksena koneen nokka osui maahan ja sen jälkeen vasen siipi osui maahan, irtosi koneen rungosta. Lopulta se pysähtyi pellolle lähelle Sigingstonea.


title: Llandowin lento-onnettomuus

text: Alunperin kone oli rekiteröity 72:lle matkustajalle, mutta konetta oli muutettu niin että sinne mahtui vielä 6 lisää. Koneessa oli siis 78 matkustajaa ja lisäksi viisi miehiton jäsentä. Matkustajat olivat enimmäkseen Walesiläisiä Triple Crown -voittoa Irlannista juhlivia faneja. Kaksi hengissä selvinneistä pystyivät kävelemään pois paikalta mutta, kolmas joka oli pakkolaskun aikana wc-tiloissa joutui olemaan sairaalassa neljä kuukautta. Lopullinen kuolonuhrien määrä oli 75 ja sen lisäksi kaikki miehistön jäsenet.


title: Daniel Okas

text:
Daniel Okas (s. 1998) on lahtelainen muusikko, tuottaja, lauluntekijä sekä artisti. Hän on julkaissut kahdeksan singleä, joista ensimmäisen hän teki yhdessä Tuulin kanssa ("Justin" - Tuuli feat. Daniel Okas) ja toinen "Tanssit mulle", josta tehtiin myös musiikkivideo, "Hokkus Pokkus" ja Pari pisaraa. Okas julkaisi huhtikuussa 2018 EP:n, jolla oli neljä singleä. Okaksen youtubekanavalla on yli 30 tuhatta tilaajaa. Tubettamisen Okas kuitenkin lopetti vuoden 2018 alkupuolella.
Okaksen levy-yhtiö oli Universal Music vuosina 2016-2018. Okas erosi Universalilta ja siirtyi Monsp Recordsille.


title: Daniel Okas

text: Daniel on julkaissut omia vaatteita, huppareita sekä t-paitoja Dokas-logolla. Hän soittaa pianoa sekä virkkaa pipoja.


title: K. H. Attila

text: Karl (Kaarlo) Herman Attila, sukunimi vuoteen 1881 "Mattlin" ("Mattila") (7. marraskuuta 1849 Tyrvää – 25. maaliskuuta 1908 Orimattila) oli suomalainen villatehtailija joka perusti Orimattilan Villatehtaan vuonna 1882.


title: K. H. Attila

text: Tyrvään Laukulan kylän Mattilan talossa syntyneen Kaarlo Herman Attilan vanhemmat olivat talollinen Matti Matinpoika (1814–1867) ja Kaisa Liisa Heikintytär (1817–1874). Perheessä oli 10 lasta joista Kaarlo oli viidenneksi vanhin. Hän lähti 1867 värjärinoppiin värjärimestari A. J. Liljemarkin verstaaseen Turkuun ja päästyään värjärinkisälliksi vuonna 1871 käytti nimeä Karl Herman Mattlin. Mattlin oli värjärinä Porvoossa ja Huittisissa kunnes hän saapui huhtikuussa 1875 Orimattilaan ja aloitti värjärintyöt saunarakennuksessa Orimattilan kirkonkylässä Palojoen rannalla. Mattlin meni 1876 naimisiin kansakoulunopettaja Anna Sofia Toivosen (1850–1933) kanssa joka oli valmistunut Jyväskylän opettajaseminaarista 1873. Vuonna 1881 Mattlin muutti sukunimekseen Attila ilmeisesti J. H. Erkon aloitteesta. Hän käytti tästä lähtien nimeä K. H. Attila.


title: K. H. Attila

text: Attila perusti vuonna 1882 Orimattilan Villatehtaan jossa aluksi oli 8 työntekijää. Vuosiin 1889-1894 ajoittunut lamakausi pysäytti tehtaan tuotannon kasvun mutta sen jälkeen tehdas laajeni nopeasti niin että tuotannon huippuvuonna 1898 tehtaalla oli 20 työntekijää. Attila rakennutti Palojoen rantaan villatehtaan viereen vuonna 1895 perheelleen kaksikerroksisen asuintalon joka toimi myös tehtaan konttorina ja myymälänä.


title: K. H. Attila

text: Villatehtaan tuotanto ja työntekijämäärä alkoi supistua 1900-luvun alussa kiristyneen kotimaisen kilpailun ja buurisodasta johtuneiden villan hinnanvaihtelujen vuoksi. Attila hankki itselleen 1903 Sommarnäsin kartanon jonka yhteydessä oli myös mylly, saha, luujauhotehdas ja tiilitehdas. Hän myi villatehtaan vuonna 1905 insinööri G. G. Elmgrenille ja rakennutti uuden asuintalonsa Sommarnäsin kartanon pihapiiriin. K. H. Attilan kuoltua 1908 kartanoa isännöi hänen poikansa Veikko Attila (1882–1918) joka joutui kuitenkin myymään kartanon jo 1913 talousvaikeuksien takia.


title: K. H. Attila

text: Anna Attila perusti 1890 Orimattilan Naisyhdistyksen ja oli sen puheenjohtajana parikymmentä vuotta. Naisyhdistys perusti vuonna 1893 Orimattilaan Suomen ensimmäisen emäntäkoulun. Yhdistys myi koulun 1919 valtiolle jolloin koulu muuttui Orimattilan kotitalousopistoksi. K. H. Attilalla ja hänen vaimollaan oli 10 lasta joista viisi eli aikuisikään. Vanhin poika Sulo Attila (1879–1963) valmistui sähköinsinööriksi 1903 ja rakennutti 1910 Orimattilan Niemenkylän Vääräkoskelle sähkölaitoksen. Viljo Attila (1884–1920) puolestaan toimi Mikkelin pormestarina.


title: K. H. Attila

text: Orimattilan villatehtaan toiminta jatkui uusien omistajien toimesta ja 1950-luvulla siellä oli noin 600 työntekijää. Villatehtaan toiminta päättyi 1970 Villayhtymä Oy:n konkurssiin. Tehdasrakennukset ja K. H. Attilan entinen asuintalo ovat säilyneet nykypäiviin.


title: Sosialistinen politiikka

text: Sosialistinen politiikka (SoPo) oli Sosialidemokraattisen opiskelijanuorison keskusliiton julkaisema aikakauslehti. Lehti ilmestyi vuosina 1972–1991.


title: Sosialistinen politiikka

text: Lehdessä kirjoitettiin mm. filosofiasta, yhteiskunnallisista aiheista, politiikasta, sosialismista, marxismista, sosialistisista maista ja työväenliikkeestä.


title: Sosialistinen politiikka

text: Lehti yhdistyi vuonna 1991 Sosialistisen Aikakauslehden kanssa. Uuden lehden nimeksi tuli Suunta 2000.


title: Viljo Attila

text: Kaarlo Viljo Attila (17. syyskuuta 1884 Orimattila – 25. toukokuuta 1920 Mikkeli) oli suomalainen asianajaja ja Mikkelin pormestari.


title: Viljo Attila

text: Attilan vanhemmat olivat villatehtailija Kaarlo Herman Attila ja Anna Sofia Toivonen. Hän pääsi ylioppilaaksi Helsingin reaalilyseosta 1903 ja suoritti oikeustutkinnon Helsingin yliopistossa 1909. Attila sai varatuomarin arvon 1912.


title: Viljo Attila

text: Attila toimi asianajajana Helsingissä ja Mikkelissä. Hän oli Mikkelin pormestarina 1916–1920.


title: Viljo Attila

text: Viljo Attila oli naimisissa vuodesta 1910 Lyyli Ilmasen kanssa.


Luettelo Kustavin julkisista taideteoksista ja muistomerkeistä sisältää Kustavin kunnassa olevat pysyvät patsaat, muistomerkit ja muistolaatat.


title: Pétros Voúlgaris

text: Pétros Voúlgaris (, 13. syyskuuta 1884 Hydra, Kreikka – 26. marraskuuta 1957 Ateena, Kreikka) oli kreikkalainen amiraali, joka toimi Kreikan pääministerinä vuonna 1945.


title: Pétros Voúlgaris

text: Voúlgaris syntyi Hydran saarella, mutta muutti jo kaksi vuotiaana isänsä kuoleman jälkeen äitinsä kanssa Ateenaan. Hän siirtyi 16-vuotiaana Kreikan merisotakouluun ja valmistui vuonna 1903 meriupseeriksi. Vuosina 1908–1910 hän opiskeli ulkomailla, ja vuonna 1912 hän palveli ranskalaisessa risteilijä "Ernst Renanilla". Vuosina 1912–1913 hän osallistui Balkanin sotiin palvellen hävittäjä Panthirilla. Hänet ylennettiin yliluutnantiksi. Tällöin hän toimi laivastoministeri, amiraali Pávlos Kountouriótiksen adjutanttina.


title: Pétros Voúlgaris

text: Elokuussa 1916 Voúlgaris liittyi Pohjois-Kreikan Thessalonikissa perustetun Elefthérios Venizéloksen vastahallituksen tukijoihin, jotka osallistuivat Keskusvaltojen joukkojen mukana Ensimmäiseen maailmansotaan. Vuosina 1916–1919 Voúlgaris toimi hävittäjä "Véloksen" komentajana Egeanmerellä. Keväällä 1919 hän osallistui Venäjän sisällissotaan ja syksyllä 1919 Vähä-Aasiassa käynnistyneeseen Kreikan-Turkin väliseen sotaan. Sen jälkeen 1919-1920 hän työskenteli meriministeriössä.


title: Pétros Voúlgaris

text: Marraskuussa 1920 Venizéloksen kannattajat kokivat tappion. Sen seurauksena Voúlgaris erotettiin kuninkaallisen hallituksen toimesta. Tappio sodassa Turkkia vastaan johti kuitenkin myös kuningasvallan tappioon, ja Voúlgaris kutsuttiin takaisin palvelukseen syyskuussa 1922. Sen jälkeen hän toimi komentajana hävittäjä "Léonilla", Fáliron laivastotukikohdan komentajana ja jälleen komentajana hävittäjä Panthirilla. Epävakaiden Kreikan tasavallan vuosien aikana 1924–1926 aikana Voúlgaris oli välillä palveluksessa ja välillä erotettuna.


title: Pétros Voúlgaris

text: Vuosina 1926–1930 Voúlgaris toimi laivaston ilmavoimien komentajana. Sen jälkeen hän työskenteli useissa hallinnon tehtävissä, kunnes vuonna 1934 hänestä tuli Kreikan sotilasasiamies Istanbuliin. Maaliskuussa 1935 Venizéloksen kannattajat tekivät epäonnistuneen vallankaappausyrityksen. Sen seurauksena Voúlgaris erotettiin hetkeksi, kunnes kuningasvallan paluun jälkeen tehdyn armahduksen myötä marraskuussa 1935 hänet otettiin takaisin palvelukseen, mutta siirrettiin samalla reserviin alimman amiraalin arvon meriupseerina.


title: Pétros Voúlgaris

text: Vuodesta 1935 Voúlgaris työskenteli yksityisen teollisuuden palveluksessa Egyptissä. Toisen maailmansodan aikana Kreikan pakolaishallitus kutsui hänet palvelukseen. Vuosina 1943–1944 hän toimi Emmanouíl Tsouderóksen pakolaishallituksen ilmailuministerinä. Ministerikauden jälkeen hänet nimitettiin huhtikuussa 1944 laivaston komentajaksi vara-amiraalin arvoisena. Ensi töikseen hän joutui johtamaan vasemmistolaisten ELAS:ia lähellä olevien Kreikan laivaston upseerien kapinan kukistamista.,


title: Pétros Voúlgaris

text: Voúlgaris johti Kreikan laivaston paluuta Kreikkaan saksalaismiehityksen päätyttyä lokakuussa 1944. Tilanne miehityksestä vapautuneessa Kreikassa oli kireä. Hänestä tuli sijaishallitsija, arkkipiispa Damaskinóksen nimittämänä kenraali Nikólaos Plastíraksen jälkeen Kreikan pääministeri 9. huhtikuuta 1945. Voúlgaris johti sen jälkeen kahta hallitusta, joista ensimmäinen istui elokuun 11. päivään asti ja sen jälkeen toista hallitustaan aina lokakuun 17. päivään asti. Hän ei ehtinyt johtaa hallitustaan ensimmäisiin sodanjälkeisiin parlamenttivaaleihin, jotka saatiin järjestettyä maaliskuun lopussa 1946., ,


title: Pétros Voúlgaris

text: Tunnustuksena toisen maailmansodan aikaisesta toiminnastaan aina laivaston kotiinpaluuseen asti tehdystä työstä Voúlgarikselle myönnettiin sen ajan korkein kreikkalainen kunniamerkki, Urheuden risti (englanniksi "Cross of Valour"). Vara-amiraali Voúlgaris kuoli Ateenassa 26. marraskuuta 1957.


title: Compal

text: Compal Electronics (), lyhemmin Compal, on taiwanilainen elektroniikkateollisuuden sopimusvalmistaja, joka valmistaa kannettavia tietokoneita, näyttöjä ja televisioita eri asiakkaille eri puolilla maailmaa, kuten Acerille, Lenovolle, Dellille, Toshiballe, Hewlett-Packardille ja Fujitsulle. Compal on ollut Nokian sopimusvalmistaja ja se on valmistanut muun muassa Lumia 800 -puhelinta.


title: Compal

text: Compal on maailman toiseksi suurin Quanta Computer -puhelimen sopimusvalmistaja, joka toimitti yli kannettavaa vuonna 2010.


title: Compal

text: Compal on suunnitellut ja tehnyt kannettavia tietokoneita kaikille tärkeimmille brändeille sekä räätälöidyille rakentajille yli ajan. Yritys on listattu Taiwanin pörssissä. Vuonna 2017 yrityksen tulot olivat USD dollaria , ja niiden kokonaistyövoima oli . Yhtiön pääkonttori sijaitsee Taipeissa, Taiwanissa, ja sen toimistot sijaitsevat Kiinassa, Etelä-Koreassa, Iso-Britanniassa ja Yhdysvalloissa. Compalin tärkein tuotantolaitos sijaitsee Kunshanissa Kiinassa.


title: Compal

text: Compal on maailman toiseksi suurin tietokonevalmistaja, Quanta Computer -yrityksen jälkeen. Se on yksi Intelin Common Building Block -aloitteiden tärkeimmistä kannattajista.


title: Compal

text: Compal perustettiin kesäkuussa 1984. Se julkaistiin huhtikuussa 1990.


title: Compal

text: Syyskuussa 2011 Compal ilmoitti muodostavansa yhteisyrityksen Lenovon kanssa valmistaakseen kannettavia tietokoneita Kiinassa. Venture-yhtiön odotettiin alkavan tuottaa kannettavia tietokoneita vuoden 2012 loppuun mennessä.


title: Compal

text: Toshiba ilmoitti tammikuussa 2015, että voimakkaan hintakilpailun vuoksi se aikoo lopettaa televisioiden myynnin Yhdysvalloissa ja sen sijaan lisensoi Toshiba TV -tuotemerkin Compalille.


title: Compal

text: Compalin tytäryhtiö Compal Communications (CGI) on merkittävä matkapuhelinten valmistaja. Puhelimet valmistetaan useilla tuotemerkeillä. Vuonna 2006 CCI tuotti matkapuhelinta ja oli maailman suurin matkapuhelinverkko. CCI:n suurin asiakas oli Motorola. Vuosittain Motorolan volyymit ovat vähentyneet, ja CCI:n volyymit ovat seuranneet. Vuonna 2007 volyymi oli .


Luettelo Ruskon julkisista taideteoksista ja muistomerkeistä sisältää Ruskon kunnassa olevat pysyvät patsaat, muistomerkit ja muistolaatat. Ruskoon on liitetty Vahdon kunta.


title: Tulipatsas

text: Tulipatsas ("A Column of Fire") on Ken Follettin kirjoittama vuonna 2017 ilmestynyt historiallinen romaani. Kirja on itsenäinen jatko-osa Maailma vailla loppua ja Taivaan pilarit -kirjoille ja sijoittuu edeltäjiensä tavoin kuvitteelliseen Kingsbridgen kaupunkiin. Kirja sijoittuu 1500-luvulle ja kertoo katolisten ja protestanttien välisestä kamppailusta Englannissa.


title: Kegworthin lento-onnettomuus

text: Kegworthin lento-onnettomuus tapahtui sunnuntaina 8. tammikuuta 1989 kello 20.25, kun hätälaskua yrittänyt Boeing 737 putosi M1-moottoritien penkkaan. Koneessa olleista 126 henkilöstä 47 sai surmansa.


title: Kegworthin lento-onnettomuus

text: Kone lähti Heathrow'lta kello 19.52 nousten lentopinnalle 283. Noin 13 minuuttia miehistö havaitsi matkustamossa savua, joka johtui vasemman moottorin lavan vaurioitumisesta. Koneesta kuului: Miehistö päätti lentää koneen kohti East Midlandin lentoaseman kiitotielle 27.


title: Kegworthin lento-onnettomuus

text: Koneen ollessa kiitotiestä vain kilometrin päässä, vasemman moottorin teho laski äkisti, ja kone osui useisiin puihin, ylitti moottoritien ja putosi 10 metriä moottoritien alapuolelle penkkaan ja hajosi useaan osaan. 39 ihmistä kuoli heti törmäyksessä ja kahdeksan menehtyi myöhemmin vammoihinsa. Kaikki koneen kahdeksan miehistön jäsentä selvisivät.


title: Kegworthin lento-onnettomuus

text: Onnettomuudessa tapahtuneet useat loukkaantumiset johtivat uuteen pakkolaskuasentoversioon, joka julkaistiin vuonna 1993.


title: Anton Kustaa Attila

text: Anton Kustaa Attila (12. helmikuuta 1877 Längelmäki – 15. elokuuta 1915 Tampere) oli suomalainen kenkätehtailija.


title: Anton Kustaa Attila

text: Köyhiin oloihin syntynyt Attila oli vartuttuaan suutarinopissa ja alkoi harjoittaa päällisneulosten valmistamista. Vuonna 1901 hän perusti kenkien päällisneuloksia valmistaneen tehtaan Nokian Viikinharjulle ja pian tämän tehtaan tuotteet alkoivat syrjäyttää markkinoita siihen asti hallinneet ulkomailta tuodut neulokset. Attila siirsi vuoden 1905 lopulla tehtaansa Tampereelle Tammelankatu 22:een ja aloitti tällöin myös kokonaisten jalkineiden valmistuksen. Tehdas kehittyi nopeasti ja siitä muodostettiin osakeyhtiö 1908. Attila omisti Osakeyhtiö Attilan osakkeista kaksi kolmasosaa ja hänen yhtiökumppaninsa Edvard Rentto kolmasosan.